Παναγία Έλεούσα Μαλακώντα: Συνεστίαση Παναγίας Ελεούσας Μαλακώντα 2017\nΤο χορευτικό των ενηλίκων χόρεψε χορούς\nαπό την Καππαδοκία.\nΤην παραμονή το βράδυ, όταν πλέον εσκοτείνιαζε καλά καλά, όλο το χωριό εσηκώνετο στο πόδι. Παρέες από τις γειτονιές, τα συγγενολόγια, συμπεθεριά, και φιλικές ομάδες, από μέρες μπροστά ετοίμαζαν τον γιοτασμό αυτόν.\nΠρώτα φρόντιζαν να έχουν αρκετές μακριές δάδες, κρασιά και μεζέδες για να πάνε με πομπή στην μακρυνή παρόχθια σπηλιά που ήτο το παρεκκλήσι του Αγίου Βασιλείου.\n"Χυτάτε να υπάμε σον Ε-Βασίλη" (Τρέξετε να πάμε στον Αγιο Βασίλη). Μόλις με ντουφεκιές εδίνετο το συνθημα, όλοι σπεύδανε στην πλατεία, το Μισεχώρι.\nΟι πρώτοι που ήρχοντο πιάνανε το χορό και τραγουδούσαν το θούριο του Αγίου "Χυτάτε να υπάμε..." και ρίχνανε τις ομοβροντίες τους με τα ντουφέκια και τις κουμπούρες τους.\nΣαν έφταναν όλοι, ξεκινούσαν με αναμμένες τις δάδες τους σαν λαμπαδοφορίες τραγουδώντας και ντουφεκίζοντας.\nΟ παπάς και η συνοδεία του επροπορεύοντο.\nΠήγαιναν στην μακρυνή σπηλιά που ήτο το παρεκκλήσι του Αγίου Βασιλείου. Μια ώρα δρόμο.\nΣτο δρόμο κάμνανε και σταθμό για να χορέψουν.\nΣτη μέση του δρόμου συνάντούσαν τον Ε-Χαλλά, το παρεκκλήσιο του Αγίου Χαραλάμπους.\nΕκεί άναβαν τα κεριά τους και ο παπάς που είχε φτάσει πιο μπροστά έλεγε το τροπάριο του Αγίου, έκαμνε την δέηση και αφού προσκυνούσαν όλοι πιάναν μετά στην αυλή τον χορό τους και συνέχιζαν ύστερα την πορεία τους.\nΣτον Αγιο Θουμά (Θωμά) δεν σταματούσαν, άναβαν μόνον κεριά γιατί δεν είχε αυλή, ήτο πάνω σε βράχο, κατέβαιναν και συνέχιζαν.\nΟταν πλέον φτάνανε εκεί, ο ιερεύς έλεγε τον ευλογητό, το απολυτίκιο του Αγίου, την σχετική δέηση, και έψελνε τα εγκώμια, ενώ οι χριστιανοί άναβαν τα κεριά, προσκυνούσαν και λιβάνιζαν. Αλλοι ετοίμαζαν τις φωτιές για να στεγνώσουν τα βρεγμένα απ’ τα χιόνια και τις χιονονυφάδες ρούχα τους και να ζεσταθούν.\nΟταν τελείωναν το ιερό χρέος τους άρχιζαν τα κεράσματα απ’ τα κρασιά και τους πλούσιους μεζέδες και στήνανε το χορό. Τραγουδώντας και παίζοντας "τ’ Ες-Βασίλη το τραγώδι" (του Αγίου Βασιλείου το τραγούδι).\n'ΚΑΜΑ'Ι' ΒΟΥΡΝΤΟΥΜ ΓΕΡΕ'\nΧτυπώ το σπαθί μου στη γη. Πολεμικός χορός ο οποίος δεν προχωρά,μένει στάσιμος μια εμπρός μια πίσω για να καλύψουν οι χορευτές τα παληκάρια που ασκούνται στο σπαθί χωρίς να τους καταλάβουν οι Τούρκοι οι οποίοι νομίζουν οτι χορεύουν.\nΜπορεί το μενού μας να μην είχε παστουρμά, αλλα τον ύμνο της ''χοληστερίνης'' τον χορέψαμε όλοι μας με πολύ κέφι!!! 😝\nβάι-βάι, καραφάκι ούζο.\nμε ντολμά-με ντολμά,\nΠου είναι τα 50 δράμια παστιρμά μου;\nΧάνι για-τα μπένιμ, ελι ντιρέμ, παστιρμά παστιρμά Κονιαλί-ταμ μπασκασίνα, παστιρμά γιάρ-γιάρ Κόνιαλιμ γιόρι, γιόρι γιαβρούμ γιόρι, ασλάν γιάριμ γιόρι αλντατίλαρ σένι, βερμεντίλερ μπένι Καϊσερί-ντεν Καραμάν-νταν, Κόνια-νταν, Κόνια-νταν γκιουζέλ σέβεν μακρούν γκάλμαζ, ντούνια-νταν γιάρ-γιάρ Κόνιαλιμ γιόρι, γιόρι γιαβρούμ γιόρι, ασλάν γιάριμ γιόρι αλντατίλαρ σένι, βερμεντίλερ μπένι Χάνι για-τα μπένιμ, ελι ντίρεμ, ιρακι-μ, ιρακι-μ ίτσερ, ίτσερ κεσμές μπένιμ, μερακτούμ βάι-βάι Κόνιαλιμ γιόρι, γιόρι γιαβρούμ γιόρι, ασλάν γιάριμ γιόρι αλντατίλαρ σένι, βερμεντίλερ μπένι Γιούκσεκ μιναρέ-ντεν άτιμ, κέντιμι, κέντιμι τσοκ αράντιμ μπουλαμάντιν ντέγκιμι Κόνιαλιμ γιόρι, γιόρι γιαβρούμ γιόρι, ασλάν γιάριμ γιόρι αλντατίλαρ σένι, βερμεντίλερ μπένι.\nHani benim elli dirhem pastirma Hani ya da benim elli dirhem pastrmam pastırmam Konyalı'dan başkasına bastırmam yar yar Konyalım yürü, yürü yavrum yürü, aslan yarim yürü Aldattılar seni, vermediler beni Kayseri'den, Karaman'dan Konya'dan Konya'dan Güzel seven mahrum kalmaz dünyadan yar yar Konyalım yürü, yürü yavrum yürü, aslan yarim yürü Aldattılar seni, vermediler beni Hani ya da benim elli dirhem irakım irakım İçer içer geçmez benim merakım vay vay Konyalım yürü, yürü yavrum yürü, aslan yarim yürü Aldattılar seni, vermediler beni Yüksek minareden attım kendimi kendimi Çok aradım bulamadım dengimi yar yar Konyalım yürü, yürü yavrum yürü, aslan yarim yürü Aldattılar seni, vermediler beni\nΤα παιδία μας ( τα παιδία εκ του ''τα παιδία παίζει'' 😉), χόρεψαν χορούς των νησιών μας.\nΝα και η υπεύθυνη του κυλικίου και των μνημοσύνων της ενορίας μας, μέλος της ειδικής ενοριακής επιτροπής του Πνευματικού Κέντρου μας Ζαχαρούλα Παπαδημητρίου μαζι με την επίτροπό μας.\nΕνα μεγάλο ευχαριστώ σε όλες τις κυρίες που τα πόδια τους έβγαλαν κυριολεκτικά νερό να περάσουν από όλα τα καταστήματα της ευρύτερης περιοχής μας να μαζέψουν δώρα για τούς λαχνούς της συνεστιάσεως.\nΕυγνώμονες στις Ζαχαρούλα Παπαδημητρίου, Ελένη Χατύρα, Φωτεινή Πάστρα, Ελένη Βουρή, και όλες όσες μας βοήθησαν. Υγεία μακροημέρευση, γαλήνη στις οικογένειές τους και προκοπή στα παιδιά τους οι ευχές μας και οι προσευχές μας στην Παναγιά και στον Αγιο Ανδρέα, και για πολλά πολλά χρόνια να προσφέρουν ανιδιοτελώς, όπως τώρα, τον καλύτερο εαυτό τους στην χαρά της διακονίας του κάθε συνανθρώπου μας!!!\nΝα και ο ενορίτης μας ο Δημήτρης ο Κρανιώτης ο δικηγόρος ο οποίος χορεύει πάντα το τραγουδι του Χρηστάκη ''Θα ζήσω ελεύθερο πουλί'' με το χαρακτηριστικό του φτερουγιστικό ζεμπέικικο.\nΤΩΡΑ πώς συμβιβάζεται ένας ανθρωπος που λατρεύει την γυναίκα του την Ζωή ( το κρασί που εμφιαλώνει το όνομάζει Η ΖΩΗ ΜΟΥ εννοώντας φυσικά την γυναίκα του), να θέλει να ζήσει ελεύθερο πουλί, δεν μπορώ να το καταλάβω.\nΙσως γιατί δεν είμαι δικηγόρος😜\nΤην αγάπη και την εκτίμηση που τρέφουμε όλοι προς το πρόσωπό του την δείχνουν έμπρακτα ο Γιώργος και η Όλγα που χτυπόυν παλαμάκια στον χορό του.\nΝΑ ΖΗΣΕΤΕ ΠΑΙΔΙΆ\nΤην παράσταση έκλεψε η κυρία Άννα η Κωστούρου η επίτροπός μας. Παρ' όλη την περιπέτεια της υγείας της βρέθηκε κοντά μας και μάλιστα αφησε το μπαστούνι και χόρεψε ζειμπέκικο.\nΔικαιολογήτε λοιπόν ο Γιάννης που θέλει να το σπάσει και να μην το ξαναχρειαστεί ποτέ!!!\nΥΓΕΙΑ σου ευχόμαστε ΟΛΟΙ ΑΝΝΟΥΛΑ.\nΓΡΗΓΟΡΑ ΠΑΛΙ ΚΟΝΤΑ ΜΑΣ.\nΤα παιδιά μας ζωγραφίζουν όπως βλέπετε!!! Αυτο είναι να έχεις καλούς δασκάλους. Πάσης φύσεως βεβαίως βεβαίως.😍\nΝα και η Κατερίνα!!! Τραγούδησε για όλους εμάς με την συνοδεία της καταπληκτικής ορχήστρας και χόρεψε ο αδερφός της ο Παντελεήμονας.\nΕυχαριστούμε και τους δύο και την παρέα τους για την τιμή που μας έκαναν.\nΚαι ο Γεώργιος Κυδωνάκης πρύτανης στην Ειδική Διοικητική επιτροπή, και υπεύθυνος των δημοσίων σχέσεων του Πνευματικού Κέντρου της ενορίας μας, που έδωσε τον καλύτερο εαυτό του για την επιτυχία της συνεστιάσεως.\nΕδώ καλωσορίζει και ευχαριστεί τους παρευρισκομένους και τους ευχεται καλή διασκέδαση.\nΕιναι δε εκείνος μαζί με τον φίλο μας τον Γεώργιο Γάσπαρη τον μαθηματικό, που μας πρότειναν να έρθουμε φέτος σε αυτό το μαγαζί ''ΤΟ ΣΤΕΚΙ'' στο Δοκό, και το όποιο μας άφησε καταπληκτους και ενθουσιασμένους απο τη περιποίηση την ποιότητα και ποσότητα των εδεσμάτων που μας πρόσφερε.\nΔίπλα μας και ο άγιος ιεροψάλτης του Αγίου Νικολάου Ερετρίας που καλύπτει φωτογραφικά όπως πάντα όλες τις δραστηριότητες της ενορίας μας.\nΣε ευχαριστούμε ΔΗΜΗΤΡΗ ΠΕΤΡΟΓΙΑΝΝΗ.\nΌντε σ' εγέννα η μάνα σου, ο ήλιος εκατέβη\nΚαλότυχοι οι γονείς που έκαναν ένα τέτοιο κορίτσι, διπλά καλότυχοι κι εμείς που την έχουμε στο κατηχητικό μας.\nΝα και ο παππά Κυριακός από τον Αγιο Ιωάννη Αμαρύνθου με την αστραφτερή παπαδιά του. Τι όμορφο πράγμα να είναι οι παππάδες φίλοι αγαπημένοι, να χαίρεται ό ενας με την χαρά και τις επιτυχίες του άλλου.\nΤο βλέπουν αυτό οι άνθρωποι και νοιώθουν χαρά ερχονται κοντά ο ένας στον άλλο παραδειγματιζόμενοι απο τους ιερείς τους.\nΤην ευχή σου πάτερ Κυριακέ. Πάντα γερός και δυνατός και παράδειγμα για όλους μας.\nΝα και η κυρία Γιωργία Κοντογιάννη με τον σύζυγό της Ευάγγελο. Μας αγαπάει ιδιαίτερα και δεν χάνει ευκαιρία να μας προβάλει με τα καλύτερα λόγια.\nΠαράλληλα ευπρεπίζει τα μάκτρα της Θείας Κοινωνίας και ................ βγάζει τις καλύτερες δισκοφορίες!!!! 😍\nΟι ευχές μας πάντα δίπλα τους!!!\nΜε μεγάλη επιτυχία πραγματοποιήθηκε και φέτος η ετήσια συνεστίαση της ενορίας μας .\nΗ προσέλευση μεγάλη και το κέφι αστείρευτο .\nΌσοι ήρθαν πέρασαν καταπληκτικά!!!\nΌλα ήταν τέλεια και του χρόνου με υγεία!!!\nΑναρτήθηκε από Παναγία Έλεούσα Μαλακώντα στις 9:16 π.μ.


...κ' η ποίησις είναι το καταφύγιο που φθονούμε: Αυτοκτονίες από Φιλολογία\nΔημοσιεύτηκε από lost στις Τρίτη, Δεκεμβρίου 28, 2010\nρε φιλε τι κολημα εχεις φαει με καριοτακη σιγα τον ποιητη κανενας δε τον διαβαζει μονο καποιοι εφηβοι\n19/3/11, 12:47 μ.μ.\nΤο λιγότερο που αξίζει ένας ποιητής με το ήθος και την εμβέλεια του Καρυωτάκη, απο κάποιον, απ'ότι διαβάζω στα λεγόμενα σου,ανίδεο σαν και εσένα ''Ανώνυμε'' είναι σεβασμός!\nΤο ορθογραφημένο σωστά είναι ''κόλλημα'' και ''ΚΑΡΥΩΤΆΚΗΣ''\n29/6/11, 1:50 π.μ.\nΣιγά τον σχολιαστή...\n9/12/11, 11:59 π.μ.\nΕλατε παιδια!!Προς Θεου.Το να μην σου αρεσει ο Καρυωτακης ειναι δικαιωμα σου. Να τον αμφισβιτεις ως ποιητη ειναι ντροπη σου.\n23/3/12, 8:38 π.μ.\nΟ Ανώνυμος κύριος ή κυρία που απεφάνθει πρώτος-η, ελπίζω, δυο χρόνια μετά, να γνωρίζει έστω, σε πόσες γλώσσες μεταφράστηκε το έργο του ποιητή και να διδαχθεί σε μια απο αυτές να γράφει, τουλάχιστον, το όνομά του σωστά, διότι, στην Ελληνική, δεν είχε επιτυχία!\n16/12/12, 9:00 μ.μ.\nΜετά από πολύ καιρό "μπήκα" στις σελίδες σας τις οποίες εκτιμώ βαθύτατα. Με έκπληξη διάβασα απλά ακόμη ένα κείμενο το οποίο επιβεβαίωσε όσα γνωρίζουμε για τον πόλεμο που δέχθηκε ο Καρυωτάκης ακόμη και μετά το Θάνατό του. Παρά την όποια ανάδειξή του, κυρίως μετά τη 10ετία του 80, φαίνεται ότι είναι λίγοι εκείνοι που πραγματικά γνωρίζουν το έργο του. Τις περισσότερες φορές μάλιστα η προσέγγιση-κριτική τους είναι εντελώς επιφανειακή, όπως και στο άρθρο που δημοσιεύθηκε παλαιόθεν στη Νέα Εστία. Κάποιοι εξακολουθούν να αρνούνται το μέγεθος του Ποιητή Καρυωτάκη, αλλά και εκείνο του άνθρωπου. Αρνούνται τη διαφορετικότητα, την διορατικότητα, αλλά και το πόσο επηρέασε τις επόμενες γενιές ποιητών. Αρνούνται ακόμη και την απασχόλησή του με τα κοινά, τις διώξεις που υπέστη ως συνδικαλιστής δημόσιος Υπάλληλος. Ζούμε ακόμη και σήμερα πολλά από αυτά που περιέγραφε για τους δημοσίους υπαλλήλους. Γεννιούνται οι ίδιες ανασφάλειες ,οι νόμοι εκτοπισμών και απολύσεων για τους οποίους πάλαιψε σθεναρά ο Καρυωτάκης και βρέθηκε μπροστά σε αδιέξοδο. Θα μπορούσα να πω πολλά! Επιφυλάσσομαι.\nΥΓ: μια προτροπή: ας μην απαντάτε σε κακόβουλα και κομπλεξικά σχόλια. Δεν αξίζει!\n10/5/13, 10:45 π.μ.\nΟ Κωστας Καρυωτακης...ενα ακομα θυμα του αιωνα "του εαυτου"!...παρομοια "χτυπηθηκαν ο Διονυσιος Σολωμος, ο Ανδρεας Καλβος,...ο Ηλιας Λαγιος...και ου το καθε εξης...\n9/7/13, 4:18 μ.μ.\nΑΝΑΤΟΛΙΤΗΣ ΑΝΔΡΕΑΣ ΖΩΓΡΑΦΟΣ-ΛΟΓΟΤΕΧΝΗΣ είπε...\nΚανένας δεν αναγνωρίζεται στην ώρα του...\n21/2/19, 1:51 μ.μ.\nΚρίμα θα είχε πολύ περισσότερα να προσφέρει στις γυναίκες πρόσφυγες, με όλα τα προτερήματα ενός ποιητή που αναζητά ποιητικά να υπερβεί τον σωματικό του εαυτό στο ποιοτικό ύψος της ποίησης των τοξικομανών της εποχής του.\n18/11/20, 1:28 μ.μ.


ΑΟΚ: Με 19άδα στην Αθήνα - CorfuPress.com\nΑΟΚ: Με 19άδα στην Αθήνα\nΟλοκληρώθηκε σήμερα το απόγευμα στο ΕΑΚ Κέρκυρας η προετοιμασία του ΑΟ Κέρκυρα για τον αγώνα της Παρασκευής στην Αθήνα με αντίπαλο το Αιγάλεω, στο στάδιο «Σ. Μαυροθαλασσίτης».\nΓια τη συγκεκριμένη αναμέτρηση, ο τεχνικός των «Φαιάκων», Μπάμπης Τεννές επέλεξε 19 ποδοσφαιριστές για να ακολουθήσουν την αποστολή της ομάδας στην πρωτεύουσα.\nΑυτοί είναι οι εξής: Αποστολίδης, Σιαράβας, Κολοτούρος, Πελαγίας, Βενέτης, Ιωάννου, Μπουτζίκος, Κοντοδήμος, Γκουστάβο, Μακρυδημήτρης, Ρεπερνέ, Φλαβίνιο, Παρασκευαΐδης, Μπερνς, Λουρένσο, Τσίγκας, Σίλβα, Γιαννιτσανάκης και Λαμπρόπουλος.\nΕκτός αποστολής για διάφορους λόγους έμειναν οι Ψωμιάδης, Μουστόγιαννης, Βιτουλαδίτης, Μπράτος, Μυρίλλας, Νικολόπουλος, Σμαρτ και Βλάχος.\nΗ ομάδα της Κέρκυρας θα αναχωρήσει αύριο το πρωί για την Αθήνα, και αύριο το απόγευμα θα πραγματοποιήσει το τελευταίο χαλάρωμα πριν το ματς στο γήπεδο του Βύρωνα.\nΘυμίζουμε, ότι ο αγώνας της Παρασκευής θα ξεκινήσει στις 7 το απόγευμα και θα καλυφθεί τηλεοπτικά από το Conn-X TV.\nΔιαιτητής του αγώνα θα είναι ο Χρήστος Μήτσιος από την ΕΠΣ Ηπείρου.


Ξωτικό: 10 πράγματα για τον Τεστ Προσωπικότητας Myers-Briggs\nΤο Τεστ Προσωπικότητας Myers-Briggs (Myers-Briggs Type Indicator ή MBTI) είναι ένα δημοφιλές τεστ προσωπικότητας που ισχυρίζεται ότι διαφοροποιεί 16 διαφορετικούς τύπους προσωπικότητας, διακρίνοντας τους εξωστρεφείς από τους εσωστρεφείς, αυτούς που ενεργούν με την αίσθηση και αυτούς με τη διαίσθηση, τους στοχαστές από τους αδύναμους, και αυτούς που ενεργούν με τη κριτική από αυτούς που ενεργούν με την αντίληψη. Αν και επικρίνεται ευρέως από τους επαγγελματίες ψυχολόγους ως ψευδοεπιστήμη, το MBTI εξακολουθεί να είναι αγαπητό από τα τμήματα ανθρώπινου δυναμικού και τους συμβούλους σταδιοδρομίας σε όλο τον κόσμο.\nΤο τεστ ήταν πνευματικό παιδί μιας μητέρας και μιας κόρης\nΗ Κάθριν Κουκ (Katharine Cook) -όταν παντρεύτηκε πήρε και το επίθετο του συζύγου της Briggs- γεννήθηκε το 1875 και πήγε στο κολέγιο σε ηλικία 14 ετών, όπου σπούδασε γεωργία και αποφοίτησε πρώτη στην τάξη της. Όπως ήταν αναμενόμενο εκείνη την εποχή, η Κουκ έπρεπε να γίνει μια παραδοσιακή νοικοκυρά, αλλά η επιθυμία της για σπουδές ήταν ακόρεστη. Έδωσε μεγάλο μέρος της ενέργειάς της στην εκπαίδευση της κόρης της, Ιζαμπέλ (Isabel), η οποία, ως ενήλικη πλέον, θα την βοηθούσε να αναπτύξει το περίφημο τεστ.\nΓια την Κάθριν Κουκ Μπριγκς, η ανατροφή των παιδιών πυροδότησε ένα πάθος για την ψυχολογία\nΗ Μπριγκς γοητεύτηκε από τον "σωστό" τρόπο της ανατροφής ενός παιδιού. Άρχισε να σπουδάζει αναπτυξιακή ψυχολογία, κράτησε σε μεγάλο βαθμό την κόρη της εκτός παραδοσιακού σχολείου και κράτησε ένα λεπτομερές ημερολόγιο για την αναπτυξιακή πρόοδο της Ιζαμπέλ. Η ίδια αναφετρόταν στο σαλόνι της ως "κοσμικό εργαστήριο εκπαίδευσης μωρών". Εν τω μεταξύ, έγραψε για την παιδική ψυχολογία σε δημοφιλή περιοδικά όπως το The New Republic και το Ladies' Homes Journal, συνήθως με το ψευδώνυμο "Elizabeth Childe".\nΗ Μπριγκς άρχισε να κάνει τεστ προσωπικότητας αφού γνώρισε τον μελλοντικό γαμπρό της\nΌταν η Ιζαμπέλ ενηλικιώθηκε φοίτησε στο Κολλέγιο Swarthmore, όπου γνώρισε τον φοιτητή Νομικής Clarence "Chief" Myers. Οι δυο τους άρχισαν να βγαίνουν και, τελικά, η Ιζαμπέλ τον γνώρισε στους γονείς της τα Χριστούγεννα. Ο νεαρός μπέρδεψε την Κάθριν μιας και η προσωπικότητά του ήταν τόσο διαφορετική από εκείνων στην οικογένειά της και ήθελε να καταλάβει το γιατί. Επισκέφτηκε λοιπόν την Βιβλιοθήκη του Κογκρέσου και άρχισε να μελετά την ψυχολογία των προσωπικοτήτων.\nΤο έργο του Καρλ Γιουνγκ είχε μεγάλη επιρροή στην Μπριγκς\nΌλα άλλαξαν όταν η Μπριγκς ανακάλυψε το βιβλίο του Καρλ Γιουνγκ "Psychological Types". Απλοποιημένα, ο Γιουνγκ υποστηρίζει ότι η ανθρώπινη συνείδηση έχει δύο "τύπους λειτουργιών" αντίληψης (αίσθηση και διαίσθηση) και δύο "τύπους λειτουργιών" κρίσης (σκέψη και αίσθηση), οι οποίοι μετριούνται από την εσωστρέφεια ή την εξωστρέφεια ενός ατόμου. Η Μπριγκς γοητεύτηκε τόσο από τις θεωρίες του Γιουνγκ που άρχισε να αποκαλεί το βιβλίο του "Αγία Γραφή" και του έστειλε μια επιστολή. Το 1926, δημοσίευσε ένα άρθρο που αποστάζει τις θεωρίες του σε ένα είδος άσκησης με βάση τα νούμερα, με τίτλο "Meet Yourself: How to Use the Personality Paint Box".\nΗ απογοήτευση της Ιζαμπέλ από την εργασία της την μετέτρεψε σε απόστολο του έργου της μητέρας της\nΈνα καλοκαίρι, η Ιζαμπέλ Μπριγκς Μάγιερς (πήρε το επίθετο του "Chief" όταν παντρεύτηκαν το 1918) βρήκε δουλειά, που όμως δεν την ικανοποιούσε. Αργότερα, την παράτησε για να ασχοληθεί με το σπίτι, αλλά βρήκε ότι και αυτό ήταν εξίσου άτονο. Σε μια επιστολή προς τη μητέρα της, εξέφρασε την επιθυμία της για "έναν εξαιρετικά έξυπνο καταμερισμό εργασίας που μπορεί να επιλυθεί, έτσι ώστε όλοι να εργάζονται, αλλά όχι σε λάθος θέσεις". Τελικά η ίδια βρήκε την ικανοποίηση ως συγγραφέας, γράφοντας αργότερα ένα αστυνομικό μυθιστόρημα με τίτλο "Murder Yet to Come", με το οποίο κέρδισε σε διαγωνισμό με έπαθλο 7.500 δολαρίων. Ωστόσο, η ενασχόλησή της με την εύρεση της σωστής δουλειάς, αύξησε το ενδιαφέρον της Ιζαμπέλ για την έρευνα της μητέρας της.\nΗ Katharine Briggs και η Isabel Briggs-Myers\nΤο πρώτο τεστ Myers-Briggs επικεντρώθηκε αρχικά στην αγορά εργασίας του Β' Παγκοσμίου Πολέμου\nΤο 1944, με την έγκριση ενός νομοσχεδίου για τους στρατιωτικούς στις ΗΠΑ και την εισροή εργαζόμενων γυναικών, ο Β' Παγκόσμιος Πόλεμος είδε το το αμερικανικό εργατικό δυναμικό να ανθίζει. Ταυτόχρονα, αυτό ήταν και ένα όφελος και για τους συμβούλους σταδιοδρομίας, οι οποίοι αναζητούσαν τυποποιημένες εξετάσεις που θα μπορούσαν να ταξινομήσουν όλους αυτούς τους νέους εργαζόμενους στις ιδανικές θέσεις εργασίας. Έτσι, έγιναν μια σειρά από δοκιμές, όπως λέγεται, "υπό τα βλέμματα στελεχών που ήθελαν να διατηρήσουν τόσο τα κέρδη όσο και το ηθικό τους ψηλά". Η Μάγιερς προσάρμοσε και έδειξε τα τεστ προσωπικότητας της μητέρας της σε έναν σύμβουλο, τον Edward N. Hay, υποστηρίζοντας ότι μπορούσαν να βοηθήσουν τους ανθρώπους που εισέρχονται στην αγορά εργασίας να βρουν την κατάλληλη θ8έση γι' αυτούς. Η ιδέα άρεσε στον Hay.\nΤο τεστ απέκτησε δημοτικότητα για τις προσλήψεις -και τις απολύσεις- υπαλλήλων\nΟ Hay έκανε το τεστ στους μεγαλύτερους πελάτες του: την General Electric, την Standard Oil, την Bell Telephone, αλλά και σε αξιωματούχους του αμερικανικού στρατού. Οι αρχηγοί των εταιριών πείστηκαν γρήγορα ότι, κατευθύνοντας τους σωστούς ανθρώπους στις σωστές θέσεις εργασίας, το τεστ θα μπορούσε να βοηθήσει στη μείωση του κύκλου εργασιών. Όπως λέγεται, το τεστ Myers-Briggs ενθάρρυνε τους εργοδότες να "επανατοποθετήσουν ή να απολύσουν άτομα" σύμφωνα με τους τύπους προσωπικότητάς τους. Για παράδειγμα, σε μια εταιρεία ηλεκτρισμού, οι εσωστρεφείς μπορούσαν να αναλάβουν δουλειά γραφείου, ενώ οι εξωστρεφείς στέλνονταν να παίρνουν μετρήσεις.\nΔεν βασίζεται σε καμία τυπική ψυχολογία\nΜια ανησυχία για το MBTI είναι ότι κανένας που ασχολείται με την ανάπτυξή του δεν είχε τυπική εκπαίδευση στην ψυχολογία ή την ψυχομετρία (η μελέτη πώς να μετρηθούν αντικειμενικά τα ψυχολογικά χαρακτηριστικά). Η Μπριγκς, μια αφοσιωμένη αυτοδίδακτη, έλεγε, "Δεν χρειάζεται να είναι κάποιος ψυχολόγος για να συλλέγει και να εντοπίζει τους τύπους, όσο ένας βοτανολόγος για να συλλέγει και να εντοπίζει φυτά". Ωστόσο, οι επικριτές της διαφώνησαν.\nΤο MBTI είναι στατιστικά αναξιόπιστο\nΟ δείκτης Myers-Briggs πάσχει από "αξιοπιστία χαμηλής δοκιμής". Δηλαδή, αν κάποιος κάνει το τεστ πάνω από δύο φορές, υπάρχει μεγάλη πιθανότητα να ταξινομηθεί ως διαφορετικός τύπος προσωπικότητας. "Αν ξανακάνετε το τεστ μετά από ένα διάστημα μόλις πέντε εβδομάδων, υπάρχει πιθανότητα περίπου 50% να πέσετε σε διαφορετική κατηγορία προσωπικότητας σε σχέση με την πρώτη φορά που κάνατε το τεστ", έγραψε ο φιλόσοφος Roman Krznaric. Ως επιστημονική μέτρηση, το τεστ είναι σταθερά αναξιόπιστο.\nΕπαγγελματίες ψυχολόγοι περιέγραψαν το τεστ ως "τυχερό μπισκότο"\nΟι ερευνητές περιέγραψαν το MBTI ως "μια πράξη ανεύθυνης φιλοσοφίας πολυθρόνας" και "αναλυτικό ωροσκόπιο" (Jungian horoscope). Οι επικριτές υποστηρίζουν ότι η ομάδα μητέρας-κόρης παρεξήγησε το έργο του Γιουνγκ σχετικά με τους τύπους. Πράγματι, ο ίδιος ο Γιουνγκ είπε ότι το να βάζει κανείς ταμπέλες με προσωπικότητας στους ανθρώπους δεν ήταν "τίποτα άλλο παρά ένα παιδικό παιχνίδι". Στις αρχές της δεκαετίας του 1990, ένα αμερικανικό ερευνητικό ινστιτούτο του στρατού κατέληξε σε μια μελέτη: "Αυτή τη στιγμή, δεν υπάρχει αρκετή, καλά σχεδιασμένη έρευνα για να δικαιολογήσει τη χρήση του MBTI σε προγράμματα συμβουλευτικής σταδιοδρομίας" και ο ψυχομετρικός ειδικός Robert Hogan είπε ότι" Οι περισσότεροι ψυχολόγοι προσωπικότητας θεωρούν το MBTI κάτι περισσότερο από ένα περίτεχνο κινέζικο τυχερό μπισκότο".\nΣήμερα, παρά την κριτική, το τεστ εξακολουθεί να χρησιμοποιείται από την πλειοψηφία των εταιρειών που βρίσκονται στη λίστα Fortune, τον ετήσιο κατάλογο που καταρτίζεται και δημοσιεύεται από το περιοδικό Fortune που κατατάσσει τις 500 μεγαλύτερες εταιρείες των ΗΠΑ κατά συνολικά έσοδα για τα αντίστοιχα οικονομικά τους χρόνια.\nαπό: mental floss και street-life.gr


Πρώτη καταχώρηση: Σάββατο, 17 Νοεμβρίου 2018, 13:19\nΤην έκδοση δημοτικών ομολόγων, καθώς, όπως είπε, «είναι ο πιο φτηνός τρόπος για να χρηματοδοτηθούν έργα και μεγάλα (δημόσια) έργα» παρουσίασε ως πρόταση ο δήμαρχος Θεσσαλονίκης, Γιάννης Μπουτάρης, στη διάρκεια συζήτησης, στο πλαίσιο του Thessaloniki Summit 2018.\nΩστόσο, σύμφωνα με όσα επισήμανε, δεν έχει καθοριστεί ακόμη το σχετικό πλαίσιο.\nΣε ό,τι αφορά την ανάδειξη της ιστορίας της Θεσσαλονίκης (της αρχαίας και βυζαντινής) τόνισε πως «πρέπει ο κάθε τόπος να εκμεταλλευθεί την πολιτιστική ιστορία του και εμείς έχουμε να δώσουμε και... δανεικά. Από τον Μέγα Αλέξανδρο μέχρι τον Κωνσταντίνο Παλαιολόγο, έχουμε αιώνες ιστορίας. Το Βυζάντιο, ο τρόπος ζωής εκείνη την περίοδο, αποκτά όλο και μεγαλύτερο ενδιαφέρον σε ευρωπαϊκό επίπεδο».\n«Νομίζω ότι από τη δημαρχία μου θα έχω να περηφανεύομαι ότι κάνουμε το μουσείο του Ολοκαυτώματος. Δεν είναι ένα μουσείο που θα αναφέρεται μόνο στο Ολοκαύτωμα (...). αυτό που μετράει πιο πολύ είναι ότι εκεί θα αναφέρεται η παρουσία του εβραϊκού πληθυσμού στην πόλη και τι ρόλο έπαιξε και αυτή στη διαμόρφωση μιας ταυτότητας της πόλης. Γιατί λεγόταν η Θεσσαλονίκη Ιερουσαλήμ των Βαλκανίων; Γιατί ακριβώς επηρεάστηκε από παρουσία εβραϊκής κοινότητας.\nΣυνυπήρχαν τρεις διαφορετικές θρησκείες και 'φτιάξαν' τότε αυτό που λεγόταν Θεσσαλονίκη. Το γεγονός ότι οι Έλληνες δεν εξεβραΐστηκαν και ούτε οι Εβραίοι εξελληνίστηκαν, αλλά συνυπήρξαν μαζί και από κοινού με τους μουσουλμάνους είναι ένα σημαντικό μήνυμα για τον κόσμο, το οποίο πρέπει να εκμεταλλευθούμε» ανέφερε χαρακτηριστικά.\nΓια τα αποτελέσματα της «Διπλωματίας των Πόλεων είπε ότι στη διάρκεια της δικής του θητείας συστάθηκε η αντιδημαρχία Τουρισμού και Διεθνών Σχέσεων και πρόσθεσε πως «κάθε χρόνο ένα εκατ. Σκοπιανοί κυρίως, αλλά και Σέρβοι, περνούν τα σύνορα και μένουν Θεσσαλονίκη, Σταυρό ή Όλυμπο, άρα αφήνουν εδώ τα λεφτά τους».\nΣε ό,τι αφορά τη «μετάβαση» του δήμου στην ψηφιακή επανάσταση, είπε πως το 2011 υπήρχαν 5.500 υπάλληλοι στον δήμο και σήμερα είναι λιγότεροι από 3.000, ωστόσο, τόνισε, η δουλειά που γίνεται είναι περισσότερη. Παραδέχθηκε ωστόσο ότι υπάρχουν ανάγκες επιπλέον προσωπικού στην καθαριότητα.\nΣημείωσε δε, ότι είναι ανάγκη να υπάρξει μητροπολιτική συνεργασία τω δήμων και η ένταξή τους σε ένα ενιαίο σύστημα.Τη σύνοδο διοργανώνουν ο Σύνδεσμος Βιομηχανιών Βορείου Ελλάδος (ΣΒΒΕ) και η «Συμεών Τσομώκος ΑΕ - Delphi Economic Forum».\nΤελευταία ενημέρωση: Σάββατο, 17 Νοεμβρίου 2018, 13:19


Ορκωμοσία τριών νέων υπαλλήλων στο Δήμο Ελευσίνας (φωτο) - Aftodioikisi.gr\nΟρκίστηκαν άλλοι τρεις, νέοι υπάλληλοι του Δήμου Ελευσίνας. Η τελετή ορκωμοσίας πραγματοποιήθηκε το πρωί της Δευτέρας 2 Δεκεμβρίου στην αίθουσα συνεδριάσεων του Δημοτικού Συμβουλίου. Οι νέοι υπάλληλοι είναι επιτυχόντες της Προκήρυξης 3Κ/2018 του ΑΣΕΠ και θα απασχοληθούν στη Διεύθυνση Καθαριότητας του δήμου. Η ορκωμοσία των νέων υπαλλήλων έγινε από το δήμαρχο, Αργύρη Οικονόμου, ενώ παρόν στην τελετή ήταν ο αντιδήμαρχος Καθαριότητας-Ανακύκλωσης-Περιβάλλοντος-Πρασίνου Λεωνίδας Παππάς και υπηρεσιακοί παράγοντες του δήμου.\nΟι τρείς νέοι υπάλληλοι που εντάσσονται στο δυναμικό του δήμου Ελευσίνας προστίθενται στους 44 υπαλλήλους που είχαν ορκιστεί πριν μερικές μέρες- στις 12 Νοεμβρίου- οι οποίοι επίσης ήταν επιτυχόντες της 3Κ/2018 του ΑΣΕΠ και ήδη έχουν αναλάβει καθήκοντα που έχουν να κάνουν με την καθαριότητα, σε Ελευσίνα και Μαγούλα.\nΗ δημοτική αρχή Ελευσίνας τηρώντας τις δεσμεύσείς της, έχει θέσει τον ευπρεπισμό και την καθαριότητα της πόλης σε προτεραιότητα, κάνει πράξη τη διαρκή βελτίωση της καθημερινότητας και την αναβάθμιση της ποιότητας ζωής των κατοίκων της Ελευσίνας και της Μαγούλας.\nΟΤΑ, ΔΗΜΟΙ, ΟΡΚΩΜΟΣΙΑ, ΥΠΑΛΛΗΛΩΝ, ΔΗΜΟ ΕΛΕΥΣΙΝΑ


Τι διαβάζεις τώρα ? - Page 4 - Venus AUEB Forum\nIt is currently Sat Jan 16, 2021 8:59 am\nΤι διαβάζεις τώρα ?\nPost by crash_override » Tue Oct 09, 2007 3:06 pm\nΕγώ σε λίγες μέρες που θα τελειώσει και η εξεταστική θα ξεκινήσω να διαβάζω το:"Ο ΚΡΑΤΟΥΜΕΝΟΣ ΜΗΔΕΝ" του Γιάννη Καρβέλη,\nπραγματικά ένα πολύ εντυπωσϊακό βιβλίο.\nΓια όσους ενδιαφέρονται και το link:\nhttp://www.papasotiriou.gr/product.gboo ... 480&deid=0\nPost by Ethel » Tue Oct 09, 2007 11:20 pm\nΜόλις τέλειωσα το "10" του Καραγάτση (πολύ μίζερο θέμα και στο τέλος μένεις μλκς που όλοι οι ήρωες μένουν ξεκρέμαστοι...) και τώρα παίζει Γιούγκερμαν (του ιδίου). Φυσικά trigger ήτανε τα αντίστοιχα σήριαλ που βγήκανε στην τηλεόραση, ε και πώς να το κάνουμε δεν το καταδέχομαι να τα βλέπω στην tv και αν μην τα χω διαβάσει πρώτα\nPost by *Natasa* » Wed Oct 10, 2007 8:40 pm\nΤωρα διαβαζω το τριτο-κ τελευταιο- βιβλιο απο την 'Τριλογια του Κοσμου' κ εχω κολλησει.\nΕιπα να διαβασω κατι ηπιο πριν ξαναπιασω τον Ουμπερτο Εκο!\nPost by cactus » Wed Oct 10, 2007 11:36 pm\n*Natasa* wrote: Τωρα διαβαζω το τριτο-κ τελευταιο- βιβλιο απο την 'Τριλογια του Κοσμου' κ εχω κολλησει.\nH Τριλογία του Κόσμου του C.S. Lewis ;;;;;!!!!\nδλδ το Cosmic Trilogy; Στα ελληνικά; Μεταφράστηκε;\nπες μου σε παρακαλώ...\nPost by *Natasa* » Thu Oct 11, 2007 1:31 am\nΟυπς..οχι..αναφερομαι σε αλλο!\nΣτα αγγλικα ο τιτλος αυτων που διαβαζω ειναι 'His dark materials' νομιζω..\nPost by Ethel » Thu Oct 11, 2007 12:17 pm\n*Natasa* wrote: Στα αγγλικα ο τιτλος αυτων που διαβαζω ειναι 'His dark materials' νομιζω..\nΑχά! Είναι του Philip Pullman, στα ελληνικά τα 3 του βιβλία έχουν τους τίτλους το Αστέρι του Βορρά, ο Άρχοντας των 2 κόσμων και το Κεχριμπαρένιο Τηλεσκόπιο και είναι κάτι παραπάνω από τέλεια\nΑναμένουμε εναγωνίως και την ταινία (βίντεο)\nPost by sandra » Thu Oct 11, 2007 12:20 pm\nEthel σε ενθουσίασε το trailer? Εμένα όχι... Η συγκεκριμένη τριλογία είναι απίστευτη. Φοβερή φαντασία και δράση. Αλλά ίσως φταίει που σε κάνει να το φαντάζεσαι όπως θες. Φοβάμαι μην με ξενερώσει η ταινία...\nPost by Ethel » Thu Oct 11, 2007 12:30 pm\nΚοίτα όταν διαβάζεις γίνεσαι αυτόματα κι ο σκηνοθέτης και ό,τι και να δεις μετά είναι σίγουρο πως δεν θα σε ικανοποιήσει. Γι'αυτό όπως είπα και πιο πάνω προτιμώ να διαβάζω πρώτα και μετά να βλέπω, διαφορετικά κάτι χαλάει στην υπόθεση Το πρώτο βιβλίο ούτως η άλλως δεν είναι το πιο αγαπημένο μου από τα 3, οπότε και η 1η ταινία δεν θα με τρελάνει τόσο πολύ. Αλλά δεν έχεις περιέργεια να δεις πώς θα κάνουν τα δαιμόνια, την Nicole για κ.Κάρτερ, το αληθειόμετρο live...?\nΓι'αυτά κ μόνο πιστεύω πως θα χει ένα ενδιαφέρον για εμάς του fan της τριλογίας...\nPost by *Natasa* » Thu Oct 11, 2007 2:00 pm\nEthel wrote: Κοίτα όταν διαβάζεις γίνεσαι αυτόματα κι ο σκηνοθέτης και ό,τι και να δεις μετά είναι σίγουρο πως δεν θα σε ικανοποιήσει. Γι'αυτό όπως είπα και πιο πάνω προτιμώ να διαβάζω πρώτα και μετά να βλέπω, διαφορετικά κάτι χαλάει στην υπόθεση Το πρώτο βιβλίο ούτως η άλλως δεν είναι το πιο αγαπημένο μου από τα 3, οπότε και η 1η ταινία δεν θα με τρελάνει τόσο πολύ. Αλλά δεν έχεις περιέργεια να δεις πώς θα κάνουν τα δαιμόνια, την Nicole για κ.Κάρτερ, το αληθειόμετρο live...?\nΣυμφωνω απολυτα!Εχω ενθουσιαστει με την ιδεα της ταινιας κ περιμενω με αγωνια να βγει..χαλαρα θα παω πρεμιερα!\nΞεκινησα να τα διαβαζω τα βιβλια ουσιαστικα για να προλαβω να τελειωσω το πρωτο πριν βγει η ταινια κ εχω κολλησει τοσο που ειμαι στο τριτο-κ ελπιζω να το τελειωσω συντομα!-\nPost by sandra » Fri Oct 12, 2007 8:59 am\nΠόσταρε ο spiretos το νέο trailer κι έχω πωρωθεί πρωί πρωί!!! ΟΚ κορίτσια θα συμφωνήσω μαζί σας, φαίνεται καλό\nJoined: Sat May 12, 2007 10:57 am\nPost by Vasoula » Fri Oct 12, 2007 8:15 pm\nΤώρα διαβάζω «Την Καλύβα του Μπαρμπα-Θωμά» της Χ.Μπίτσερ Στόου! Αφού δεν το έκανα στα νιάτα μου το διαβάζω τώρα..\nΠαράλληλα διαβάζω το «Λέγοντας Ιστορίες» που είναι συλλογή διηγημάτων από διάφορους συγγραφείς σε επιμέλεια Ναντίν Γκόρντιμερ. Τα έσοδα του συγκεκριμένου βιβλίου προορίζονται για τα θύματα του HIV στην Αφρική. Περιέχει 21 διηγήματα.\nPost by cactus » Fri Oct 12, 2007 11:33 pm\nokz, ευχαριστώ και τις δύο σας για τις πληροφορίες\nακουστά την έχω αυτή την τριλογία, μάλλον με πείσατε να την κοιτάξω...τώρα για την ταινία έχω απογοητευτεί από μεταφορές βιβλιων σε cinema (πχ Lord of the Rings, xmen κλπ ) και δεν ψήνομαι...\nPost by emperormario » Mon Oct 15, 2007 4:59 pm\nΞεκίνησα τον Αρκτικό Κύκλο του Dan Brown. Ελπίζω να είναι αντάξιο των άλλων του βιβλίων(και ιδίως του Illuminati)\nPost by Ethel » Mon Oct 15, 2007 5:26 pm\nΕίναι εντελώς ίδιο στυλ με όλα τα υπόλοιπά του, αν σου αρέσει το ύφος του θα σου αρέσει και αυτό\nPost by Theofaman » Mon Oct 15, 2007 8:30 pm\nΞεκινησα το 1984 Ο Μεγάλος Αδελφός του Τζωρτ Όργουελ. Απο τις πρωτες 70 σελίδες έχω μεινει εντυπωσιασμένος\nPost by Erevodifwntas » Mon Oct 15, 2007 8:38 pm\nemperormario wrote: Ξεκίνησα τον Αρκτικό Κύκλο του Dan Brown. Ελπίζω να είναι αντάξιο των άλλων του βιβλίων(και ιδίως του Illuminati)\nτο χειρότερο από τα 4 βιβλία του... (το Illuminati είναι το καλύτερό του)\nPost by tsilochr » Mon Oct 15, 2007 9:21 pm\nErevodifwntas wrote: το Illuminati είναι το καλύτερό του\nόχι ρε, στο τέλος το τσάκισε\nPost by *Natasa* » Mon Oct 15, 2007 11:16 pm\nΣυμφωνω..δε με ενθουσιασε ιδιαιτερα..ψιλοξενερωσα στο τελος..\nΤο Illuminati ειναι πραγματι κορυφη!Αντε να βγει κ η ταινια!\nPost by sandra » Tue Oct 16, 2007 9:13 am\nΠαίζει ταινία και για το Illuminati? Ελπίζω να μην την κάνουν όπως τον κώδικα... Πάντως ο Αρκτικός Κύκλος δε μου άρεσε καθόλου. Προτιμώ ψηφιακό οχυρό.\nPost by *Natasa* » Tue Oct 16, 2007 10:50 am\nsandra wrote: Παίζει ταινία και για το Illuminati? Ελπίζω να μην την κάνουν όπως τον κώδικα... Πάντως ο Αρκτικός Κύκλος δε μου άρεσε καθόλου. Προτιμώ ψηφιακό οχυρό.\nΝαι..για Δεκεμβριο απ'οτι λενε,θα ξαναπαιζει ο Τομ Χανκς.\nΕλπιζω να αξιζει η ταινια κ μακαρι να μην εχει ανακριβειες οπως ο Κωδικας..\nPost by vincent » Thu Oct 25, 2007 12:37 am\nΞανα διαβάζω το 1984 που είναι το αγαπημένο μου... και το η συνομωσία του Δαρβίνου... τι γκαζμάς αυτός ο Δαρβίνοσ...\nPost by Master_ex » Wed Nov 14, 2007 12:15 am\nΤο όνομα του ρόδου ... Ουμπέρτο Έκο\n!!!Πάντως αν δεν επιρεάζεστε εύκολα από βιβλία διαβάστε οτιδοίποτε από Έντγκαρ Άλλαν Πόε, εμένα μου άρεσε πολύ το εκκρεμές.


DSA Series: Blacknote offers new class D amplifiers [avmentor.gr]\nLOCATION BAR►ΝΕΑ: ΝΕΟΙ ΔΙΑΚΟΠΤΙΚΟΙ ΟΛΟΚΛΗΡΩΜΈΝΟΙ ΑΠΌ ΤΗΝ BLACKNOTE...\nΚαι οι δύο ενισχυτές της σειράς διαθέτουν πλήρως διαχωρισμένα κυκλώματα προενίσχυσης και τελικών ενισχυτών, με τις αντίστοιχες εξόδους και εισόδους, ώστε ο χρήστης να μπορεί να συνθέσει πολυενισχυόμενα συστήματα και χρησιμοποιούν την τεχνολογία FLI-FR (Flat Load Independent Frequency Response) η οποία, σύμφωνα με την περιγραφή της ίδιας της εταιρίας εξασφαλίζει ότι ο ενισχυτής μπορεί να προσαρμοστεί σε κάθε φορτίο και να παραμείνει σταθερός ακόμη και σε εμπεδήσεις που πέφτουν στο 1Ω.\nΉδη διαθέσιμος είναι ο μεγάλος ενισχυτής της σειράς, με κωδικό DSA150, με ισχύ 150W σε φορτία μέχρι 1Ω, ανεξάρτητο τροφοδοτικό για κάθε κανάλι και ρύθμιση στάθμης με το γνωστό ηλεκτροκίνητο “μπλέ” ALPS. Προσφέρει τρεις single ended και τρεις balanced εισόδους.\nΗ εταιρία έχει ήδη ανακοινώσει και το μικρότερο μοντέλο, με κωδικό DSA100, το οποίο αποδίδει 100W σε φορτία μέχρι 1Ω από ένα, κοινό και για τα δύο κανάλια, τροφοδοτικό και προσφέρει τέσσερις εισόδους, τρεις single ended και μια balanced.\nΙΝFO: Nexus Acoustics, τηλ.: 210-983.0207, web: http://www.nexusacoustics.gr/, http://www.blacknote.eu/


Λίγη κανονικότητα επιτέλους | Boulevard\nΚυριακή, Οκτωβρίου 30, 2016 - 15:02\n«Μια μέρα το παρελθόν θα μας αιφνιδιάσει με τη δύναμη της επικαιρότητάς του. Δεν θα ’χει αλλάξει εκείνο αλλά το μυαλό μας. Ένα ψήλωμα νοητό, που θα χρειαστεί να το ξανανεβούμε για να εκτιμήσουμε σωστά τις διαστάσεις των πραγμάτων γύρω μας».\nΑν μη τι άλλο, ζούμε μια περίοδο όπου η γενικότερη κατάπτωση –και όχι μόνο της οικονομίας– αλλάζει με τη γνωστή βία την καθημερινότητα. Από το 2009, όταν η οικονομική κρίση άρχισε να τρώει τις σάρκες της ελληνικής κοινωνίας, αυτό που άρχισε να καταρρέει μαζί με όλα τα άλλα ήταν η αίσθηση της ασφαλούς κανονικότητας στις ζωές όλων μας. Αυτή χάθηκε, πάει. Έχει μείνει μόνο μια άμορφη σκιά της να παίζει το ρόλο μιας νοσταλγικής ανάμνησης. Είναι ένα μικρό κομμάτι της εξολοθρευτικής πολυπλοκότητας που παρασύρει ανθρώπους, οικογένειες, κόμματα, ιδεολογίες στον καταρράκτη της μετάλλαξης. Και εδώ είναι που χρειάζεται η μεγαλύτερη προσοχή: Να μη νομιμοποιηθεί η κατάπτωση.\nΗ εικόνα των καλεσμένων του πρωθυπουργού «για ένα ποτό» στο Μέγαρο Μαξίμου θα πρέπει να γίνει case study στις σχολές Πολιτικών Επιστημών. Με κύριο ερώτημα, όχι την αισθητική – αν και αυτή είναι πυλώνας κάθε ιδεολογίας– αλλά με το απολύτως πολιτικό ερώτημα: «Σε ποιον ανήκει το γραφείο του πρωθυπουργού στο Μέγαρο Μαξίμου;». Διότι αυτό ανήκει σε όλες τις κοινοβουλευτικές ομάδες και όχι σε μία, την κυβερνητική. Γι’ αυτές τις μαζώξεις υπάρχουν οι ειδικές αίθουσες στο κτίριο της Βουλής.\nΗ πρωτοβουλία του πρωθυπουργού θεωρείται ενδεικτική της άποψης που φαίνεται να κυριαρχεί. Και δεν είναι άλλη από τη λογική της «κατάληψης». Εκατό τόσοι άνθρωποι, ενδεδυμένοι ως καλεσμένοι σε γάμο ξαδέρφου στο χωριό, μέλη και συνοδοί μελών της κοινοβουλευτικής ομάδας του ΣΥΡΙΖΑ, πέρασαν την πύλη του Μεγάρου Μαξίμου, για να τα πουν και να πιουν με τον πρωθυπουργό.\nΠαράταιροι ήρωες σε ένα σίριαλ όπου ουδέποτε φαντάζονταν ότι θα έπαιζαν. Αλλά και αυτό μια ανοικτή κοινωνία θα μπορούσε να ξεπεράσει εύκολα. Με τη διαφορά ότι, όπως παρατηρείται, η ελληνική κοινωνία τείνει να κλείνει ολοένα και περισσότερο. Να της επιβάλλονται ταξικά γυαλιά ενώ άλλες ευρωπαϊκές κοινωνίες έχουν ξεπεράσει αυτά τα ιδεολογικά ταμπού δεκαετίες τώρα. Και αυτό είναι ένα από τα σημαντικά προβλήματα.\nΔεν αρκεί η ταξική εργαλειοθήκη της κυβέρνησης για να μπορέσει αυτή η κοινωνία να κοιτάξει μπροστά. Τα αντάρτικα τραγούδια που λέγεται ότι ακούστηκαν στη σύναξη του Μεγάρου Μαξίμου, δεν καθαρίζουν τα γυαλιά όρασης της πραγματικότητας. Τα θολώνουν επικίνδυνα. Η αλήθεια είναι ότι δεν υπάρχει άνθρωπος –πλην φωτεινών ηγετικών φυσιογνωμιών παγκοσμίως– που να έχει κληθεί να διαχειριστεί εξουσία και να μην έχει κάνει λάθη.\nΑλλά η παλέτα των μικροκομματικών επιδιώξεων έχει πολλά χρώματα. Είναι αφύσικο ο πρωθυπουργός της Ελλάδας να έχει χρόνο για να συναντήσει το ηγετικό σχήμα της Εκκλησίας, τους ανώτατους δικαστικούς και για τους συνταξιούχους να έχει δακρυγόνα. Και να επιμένει στα λάθη, ακόμα και σε αυτά της επικοινωνίας στην οποίαν θεωρείται «καλός».\nΕίναι, πλέον, φανερό ότι ο πρωθυπουργός, όχι μόνο έχει ανακρούσει πρύμναν σε όλα όσα είχε προεκλογικώς υποσχεθεί και λόγω αυτών κατόρθωσε να υπερνικήσει τις εκλογές, αλλά αναζητεί διακαώς νέο ρόλο, νέα ταυτότητα, γενικώς νέα υπόσταση, σε εσωτερικό και διεθνές επίπεδο, ώστε να επιδιώξει την πολιτική του επιβίωση στη μετά ΣΥΡΙΖΑ εποχή.\nΟ άκρατος λαϊκισμός, όμως, στον οποίον έχει περιπέσει το πολιτικό σύστημα με ευθύνη του ΣΥΡΙΖΑ, εξελίσσεται σε επικίνδυνο φαινόμενο. Μοιάζει με χορό χαζοχαρούμενων ημιθανών γύρω από το πτώμα της πολιτικής και των ιδεών.\nΑναζητείται, επειγόντως, επιστροφή σε μια κάποια κανονικότητα. Μια από τις εκφάνσεις της οποίας είναι να μην κυκλοφορούν οι άνθρωποι στους δρόμους με πρώτο τους μέλημα να μην αναζητούν τους εχθρούς της διπλανής πόρτας…


Η 108η επέτειος της Μάχης του`13 | Κιλκίς24\nΗ 108η επέτειος της Μάχης του`13\n*Μηνύματα πολιτικών προσώπων και κομμάτων.\nΜε τις καθιερωμένες εκδηλώσεις τιμάται την ερχόμενη Δευτέρα 21 Ιουνίου, η 108η επέτειος της Μάχης του Κιλκίς του 1913 και γιορτάζεται η απελευθέρωση της πόλης.\nΣτις εκδηλώσεις, που όπως και πέρσι έτσι και φέτος θα πραγματοποιηθούν με τήρηση όλων των πρωτοκόλλων της μάχης κατά της πανδημίας, την κυβέρνηση θα εκπροσωπήσει ο υφυπουργός Γιώργος Γεωργαντάς.\nΓια την επέτειο της αποφασιστικής και φονικής μάχης, καθώς και για την απελευθέρωση του Κιλκίς, μηνύματα εξέδωσαν: Ο υφυπουργός Γ. Γεωργαντάς, ο βουλευτής Γ. Φραγγίδης, ο δήμαρχος Κιλκίς Δ. Κυριακίδης, ο αντιπεριφερειάρχης Ανδρ. Βεργίδης, ο δήμαρχος Παιονίας Κ. Σιωνίδης, η ΔΕΕΠ Κιλκίς της ΝΔ και η ΝΕ του ΣΥΡΙΖΑ-ΠΣ.\nΗ Μάχη του Κιλκίς υπήρξε μια από τις σημαντικότερες μάχες για την απελευθέρωση της Μακεδονίας μας και την διάλυση των βουλγαρικών σχεδίων για τη «Μεγάλη Βουλγαρία». Μια από τις φονικότερες μάχες της σύγχρονης ελληνικής ιστορίας, με χιλιάδες τραυματίες και νεκρούς.\nΘα την τιμούμε για πάντα ως ένα υψηλό σύμβολο ηρωισμού, αυτοθυσίας και ανδρείας.\nΤο ποίημά «Η Πατρίδα στους νεκρούς της» του Κωστή Παλαμά, που ο μεγάλος ποιητής αφιέρωσε στους νεκρούς της Μάχης, θα ηχεί για πάντα στα αυτιά μας:\n«Παιδιά μου, όσοι, προφήτες μου, στρατιώτες, αρχηγοί,\nΧρόνια πολλά, σε όλους τους Κιλκισιώτες και τις Κιλκισιώτισσες.\nΟ βουλευτής Γιώργος Φραγγίδης\nΗ μάχη του Κιλκίς, που έδωσε ο Ελληνικός Στρατός με καθοριστική σημασία για την απελευθέρωση της Μακεδονίας και την ακύρωση των επεκτατικών σχεδίων της Βουλγαρίας, υπήρξε μια από τις ενδοξότερες σελίδες της νεώτερης Ελληνικής ιστορίας, που γράφτηκε κατά την διάρκεια των Βαλκανικών πολέμων, με το αίμα και τη θυσία των οκτώ και πλέον χιλιάδων νεκρών και τραυματιών Ελλήνων αξιωματικών και στρατιωτών.\nΗ πίστη, η αποφασιστικότητα, το υψηλό εθνικό φρόνημα και η συλλογική προσπά θεια των ηρωικών εκείνων Ελλήνων για μια Ελλάδα ενωμένη και δυνατή, αποτέλε σε παράδειγμα προς μίμηση με πολλούς αποδέκτες εντός και εκτός της Ελληνικής επικράτειας.\nΟι Έλληνες, όταν σχεδιάζουμε και ενεργούμε ενωμένοι, μπορούμε να πετύχουμε πολλά, μα κυρίως να αποτρέψουμε κάθε σκέψη και ενέργεια οποιουδήποτε επιβου λεύεται την Εθνική μας κυριαρχία .\nΣτη παρατεταμένη δύσκολη περίοδο που διανύουμε μετά το μακρό χρονικό διάστημα οικονομικής ύφεσης και την περίοδο υγειονομικής κρίσης , το μήνυμα είναι ένα:\nΚοινές δράσεις, με ομοψυχία για να έρθουν καλύτερες μέρες για την Πατρίδα μας. Δεν περισσεύει κανένας Έλληνας σε αυτή την προσπάθεια.\nΧρόνια πολλά στους Κιλκισιώτες και τις Κιλκισιώτισες. Χρόνια πολλά στους Έλληνες!\n“Η εκτυφλωτική λάμψη της ελευθερίας διαπέρασε ορμητικά τα χαρακώματα του Κιλκίς.\nΣε μια πολύνεκρη μάχη που στάθηκε καθοριστική για τη νικητήρια έκβαση του πολέμου και δίκαια η ιστορία κατέταξε τους ήρωες μας στο πάνθεον των Αθανάτων.\nΑπό το αίμα των χιλιάδων νεκρών μας, που έπεσαν μαχόμενοι για τα ιδανικά της Πατρίδας, από το Άγιο Δισκοπότηρο της θυσίας τους, μεταλαμβάνουμε σήμερα τα δώρα της ελευθερίας, της ειρήνης, της ευημερίας.\nΗ ιστορική μάχη του Κιλκίς, εκατόν οκτώ χρόνια μετά, μας παραδίδει μαθήματα εθνικής ενότητας και ομοψυχίας, και στέκεται πάντοτε το φωτεινό σημείο έμπνευσης δίνοντάς μας τη δύναμη να αγωνιζόμαστε για το Κιλκίς των Αξιών και της Προόδου.”\n«Συμπληρώνονται σήμερα, 21 Ιουνίου 2021, 108 χρόνια από την επική και συγχρόνως φονική μάχη του Κιλκίς, που σηματοδότησε την απελευθέρωση ολόκληρης της Μακεδονίας.\nΤιμούμε σήμερα όλους όσοι έδωσαν τη ζωή τους με αυτοθυσία για τη Μακεδονία, για την Ελλάδα, τιμούμε τους ήρωες της μάχης του Κιλκίς που έδωσαν τη ζωή τους για να είμαστε εμείς ελεύθεροι.\nOι ήρωες της επικής μάχης του Κιλκίς, αψηφώντας τον θάνατο, εμπνεόμενοι από ανώτερα ιδανικά, στάθηκαν όρθιοι μπροστά στον εχθρό, όρμησαν με τη λόγχη εναντίον των πυρών, οδήγησαν τον εχθρό σε άτακτη υποχώρηση και τον ελληνικό στρατό σε νίκη, γράφοντας μία από τις ενδοξότερες σελίδες της ιστορίας μας.\nΤο μεγαλείο της ελληνικής ψυχής των ηρωικώς πεσόντων Ελλήνων αξιωματικών και στρατιωτών- η γενναιότητα των οποίων υπήρξε καθοριστική για να γραφτεί στην παγκόσμια Ιστορία ένα ξεχωριστό κεφάλαιο- είναι φωτεινός φάρος για την πορεία του Ελληνισμού, παράδειγμα αυτοθυσίας, ομόνοιας και πηγή άντλησης υπερηφάνειας.\nΧρόνια Πολλά στο Κιλκίς, Χρόνια Πολλά σε όλες τις Κιλκισιώτισες και σε όλους τους Κιλκισιώτες».\nΟ ήλιος έριχνε τις πυρακτωμένες ακτίνες του πάνω στην πόλη του Κιλκίς, στα ώριμα στάχυα που περίμεναν τον θερισμό, και στους ηρωϊκούς μαχητές από όλη την Ελλάδα, που έδιναν τιτάνιο αγώνα εναντίον των Βουλγάρων. Έπρεπε πάση θυσία να απελευθερώσουν το Κιλκίς, το αίμα πότιζε τα σιταροχώραφα, οι κλαγγές των όπλων ηχούσαν μακριά, νεανικά κορμιά έπεφταν στο χώμα….\nΗ μάχη του Κιλκίς τον Ιούνιο του 1913, υπήρξε από τις φονικότερες μάχες της νεότερης Ελληνικής ιστορίας, οι απώλειες ήταν 8.823 νεκροί και τραυματίες. Με την μεγάλη νίκη σώθηκε η Θεσσαλονίκη, και κατέρρευσαν τα σχέδια των Βουλγάρων για τη δημιουργία της «Μεγάλης Βουλγαρίας».\nΤιμούμε τους ήρωες που έδωσαν τη ζωή τους για την ελευθερία, προσκυνούμε τη μνήμη τους, αναγνωρίζουμε την αξία της θυσίας τους, σε αυτή τη μάχη που προδίκασε την έκβαση του 2ου Βαλκανικού πολέμου.\nΌπως έγραφε ο μεγάλος Κωστής Παλαμάς στο ποίημα που απήγγειλε κατά τη διάρκεια των εγκαινίων του Πολεμικού Μουσείου του Κιλκίς,\n«βάγια τρισάγια, Λαχανά, Κιλκίς, προσκυνητάρια…..»\nΚαι παρακάτω «Στου χάρου την ολονυχτιά σας φώτιζα, αγιοκέρι, θυσιαστήρια, Λαχανά, Κιλκίς…»\n21 Ιουνίου 1913 – 21 Ιουνίου 2021: Εκατόν οκτώ χρόνια μετά θυμόμαστε, τιμούμε και ευχαριστούμε τους ήρωες προγόνους μας οι οποίοι με ανδρεία απέκρουσαν τον βουλγαρικό μεγαλοϊδεατισμό για κατάληψη και προσάρτηση της Μακεδονίας.\nΗ ενότητα πολιτικής και στρατιωτικής ηγεσίας, η ομοψυχία του λαού και η αποφασιστικότητα των ελληνικών στρατιωτικών δυνάμεων σε συνδυασμό με την ασίγαστη φλόγα για ελευθερία που διακατέχει στο πέρας των αιώνων το Εθνος των Ελλήνων έφεραν την μεγάλη νίκη στον Β΄ Βαλκανικό πόλεμο.\nΗ επική και η εκ των φονικότερων μάχη της ελληνικής ιστορίας αποτελεί φωτεινό παράδειγμα και τα διδάγματα της μας οδηγούν με περισσότερη εθνική αυτοπεποίθηση και δύναμη στο μέλλον.\nΩς ελάχιστο φόρο τιμής υψώνουμε ψηλά τις ελληνικές σημαίες εκφράζοντας με την πράξη αυτή την ευγνωμοσύνη μας στους πεσόντες στο πεδίο της μάχης. Που αψηφώντας τις υπεράριθμες εχθρικές δυνάμεις δεν πτοήθηκαν προτάσσοντας τα στήθη τους, αγωνιζόμενοι με αυταπάρνηση και πίστη στον όρκο τους – μέχρι τελευταίας ρανίδος του αίματος τους – προκειμένου να ζούμε εμείς σήμερα ελεύθεροι.\nΆλλωστε είναι το ελάχιστο που μπορούμε να κάνουμε ταυτιζόμενοι πλήρως με τα τόσο εύστοχα και επίκαιρα λόγια του Γιάννη Ρίτσου: Ετούτος δω ο λαός δε γονατίζει παρά μονάχα μπροστά στους νεκρούς του.\nΖήτω η 21η Ιουνίου 1913, Χρόνια πολλά ηρωϊκό και αθάνατο Κιλκίς.\nΗ 21 Ιουνίου 1913 ανακαλεί στη μνήμη μια από τις πλέον σημαντικές ιστορικές περιόδους της νεότερης ελληνικής ιστορία, και της βαλκανικής χερσονήσου γενικότερα.\nΟι Βαλκανικοί πόλεμοι, όντας η αρχή του τέλους του Ανατολικού ζητήματος, δικαίωσαν σε πλατιά κλίμακα τις εθνικές διεκδικήσεις της Ελλάδας, χωρίς όμως να καλύψει το σύνολο των εκκρεμών αλυτρωτικών της αιτημάτων.\nΟ Έλληνας στρατιώτης υπό την καθοδήγηση της πολιτικής και πολιτειακής του ηγεσίας επέδειξε απαράμιλλη προσήλωση στον στόχο της απελευθέρωσης ελληνικών πόλεων, μία εκ των οποίων το Κιλκίς.\nΚάθε τέτοιο χρόνο πρέπει να θυμόμαστε τη δύναμη της ενότητας που έδρασε καταλυτικά στην επίτευξη της τελικής νίκης.\nΗ ιστορική μνήμη θα πρέπει να σηματοδοτεί τα βήματα του παρόντος και του μέλλοντος. Το ζητούμενο του σήμερα είναι η κοινωνική συνοχή και η ευημερία του λαού μας. Δυστυχώς και τα δύο δοκιμάζονται σκληρά από πολιτικές επιλογές και ιδεοληπτικής εμμονές.\nΧρέος όλων όσοι εκπροσωπούμε το καλό του τόπου μας, και ιδιαίτερα μέσα από τον ΣΥΡΙΖΑ-ΠΣ, είναι να υπερασπιζόμαστε το δίκιο που σήμερα θυσιάζεται στο βωμό του κέρδους και του δήθεν εκσυγχρονισμού. Από την πλευρά μας υπόσχεση και δέσμευση να μην επιτρέψουμε στον εφησυχασμό να αλώσουν τη ζωή των πολλών οι αδηφάγες ορέξεις των λίγων.


Ιδέες για το σπίτι σας ... άνευ ορίων! - Seitanidis Home Ιδέες για το σπίτι σας ... άνευ ορίων! - Seitanidis Home ΤΗΛΕΦΩΝΟ ΠΑΡΑΓΓΕΛΙΩΝ - 210 72 14 456\nΙδέες για το σπίτι σας … άνευ ορίων!\nΣτον συνεχώς αναβαθμιζόμενο 1ο όροφο του πολυκαταστήματός μας Seitanidis Home, οι ιδέες μας για το σπίτι σας δεν σταματούν ποτέ!Επισκεφθείτε μας τώρα και …εμπνευστείτε!Βρείτε εδώ πως να έρθετε. FacebookTwitterGooglePinterestEmail\nΝέες ιδέες στον 1ο όροφο του πολυκαταστήματος μαςΌλα για τα παιδιά! – Seitanidis Home ΚΑΤΗΓΟΡΙΕΣ ΑΡΘΡΩΝUncategorizedΓενικάΔιαγωνισμοίΕκπτώσειςΕστιατόριο «ο Στρατής»Εταιρική κοινωνική ευθύνηΝέα προϊόνταΠροσφορές


Η Taylor Swift Αγόρασε Ακόμα Ένα Σπίτι στην Νεοϋρκέζικη Τριμπέκα – Δείτε το Εσωτερικό του!spirossoulis.com – the home issue Η Taylor Swift Αγόρασε Ακόμα Ένα Σπίτι στην Νεοϋρκέζικη Τριμπέκα – Δείτε το Εσωτερικό του!\nΗ Taylor Swift Αγόρασε Ακόμα Ένα Σπίτι στην Νεοϋρκέζικη Τριμπέκα – Δείτε το Εσωτερικό του!\nΗ Taylor Swift δεν χρειάζεται συστάσεις – είναι από τις γνωστότερες ποπ τραγουδίστριες παγκοσμίως και η μουσική της ακούγεται σε κάθε γωνιά της γης.\nΠρόσφατα αγόρασε το νέο της σπίτι στη Τριμπέκα έναντι του ποσού των 18 εκατομμυρίων δολαρίων.\nΗ Taylor Swift δεν χρειάζεται συστάσεις – είναι από τις γνωστότερες ποπ τραγουδίστριες παγκοσμίως και η μουσική της ακούγεται σε κάθε γωνιά της γης. Δεν θα μπορούσε, λοιπόν, να μην έχει και μερικά από τα ωραιότερα - και ακριβότερα - σπίτια.\nΠρόσφατα, η Taylor Swift, αγόρασε το νέο της σπίτι στη Τριμπέκα έναντι του ποσού των 18 εκατομμυρίων δολαρίων. Μάλιστα οι φήμες λένε πως η διάσημη σταρ έχει επενδύσει σχεδόν 40 εκατομμύρια δολάρια σε ένα ολόκληρο οικοδομικό τετράγωνο της Νέας Υόρκης!\nΤο καινούριο της… απόκτημα είναι ένα τριώροφο σπίτι 480 τετραγωνικών μέτρων και ανήκει σε ένα κτίριο που χτίστηκε το 1915. Περιλαμβάνει 4 υπνοδωμάτια, 4 ½ μπάνια, γυμναστήριο, σπα, παλιά γαλλικά πατώματα από δρύινες σανίδες (τα οποία είναι μάλιστα θερμαινόμενα) και μια ταράτσα με φυτά.\nΓια να περιηγηθείτε στο σπίτι της και να πάρετε μια.. γεύση κάντε κλικ στην παρακάτω φωτογραφία.\nΟι τοίχοι του καθιστικού είναι λευκοί, ωστόσο το χρώμα μπαίνει στον χώρο από τον μπορντό καναπέ και τα μπλε καθίσματα. Ένα πανέμορφο χαλί βρίσκεται στο κέντρο, ενώ στην οροφή είναι τοποθετημένος ένας μεγάλος φεγγίτης που επιτρέπει στο φυσικό φως να μπει στον χώρο.\nΗ κουζίνα είναι πολύ μοντέρνα και κινείται σε καφέ – γκρι χρώματα. Οι ανοξείδωτες πολυτελείς συσκευές είναι σίγουρο ότι δημιουργούν τον κατάλληλο χώρο για να εργαστεί οποιοσδήποτε σεφ θα έχει την τύχη να μαγειρέψει για την Taylor Swift.\nΗ πανέμορφη ταράτσα περιτριγυρίζεται από φυτά, ενώ υπάρχουν καρέκλες ακόμα και για.. ηλιοθεραπεία.\nΔίπλα από το σαλόνι είναι τοποθετημένη μια πολύ κομψή τραπεζαρία. Το ξύλινο τραπέζι, οι μαύρες καρέκλες και ο λευκός πάγκος δημιουργούν μια πολύ «chic» ατμόσφαιρα.\nΗ μάστερ σουίτα είναι σαν να βγήκε από ξενοδοχείο 5 αστέρων. Το ξύλο συνδυάζεται αρμονικά με το μπεζ χρώμα των τοίχων, με το πολύ κομψό κρεβάτι και με ένα πανέμορφο χαλί.\nΚανένας χώρος δεν μένει ανεκμετάλλευτος. Στο μικρό και πολύ κομψό μπαρ κάτω από τις σκάλες βρίσκεται ένα μοντέρνο έργο τέχνης.\nΣτον μεσαίο όροφο βρίσκεται ένα γραφείο. Οι σκάλες που ενώνουν τους τρεις ορόφους είναι φτιαγμένες από ξύλο, ενώ το γυαλί επιτρέπει στον χώρο να παραμείνει ανοιχτός και φωτεινός.\nΣτο μπάνιο υπάρχουν μεγάλοι καθρέπτες, μπανιέρα, ντουζιέρα και δύο νιπτήρες. Κινείται σε μίνιμαλ (και πολύ κομψές) διακοσμητικές γραμμές και συνδυάζει το καφέ με το κρεμ.\nΈνας κομψός καναπές – κρεβάτι βρίσκεται δίπλα σε ένα παράθυρο. Τα μεγάλα παράθυρα επιτρέπουν στο φυσικό φως να μπει στο σπίτι και να αναδείξει τα ξύλινα στοιχεία του.\nΚαταπολεμήστε την Κυτταρίτιδα με Αυτό το Ρόφημα!


AΣΗΜΕΝΙΑ ΕΙΚΟΝΑ ΠΑΝΑΓΙΑΣ 925 βαθμών. | Emarket\nΑρχική σελίδα >> Οικία & Κήπος >> Διακοσμητικά >> Ασημικά & Κορνίζες AΣΗΜΕΝΙΑ ΕΙΚΟΝΑ ΠΑΝΑΓΙΑΣ 925 βαθμών.\nΑΥΘΕΝΤΙΚΟ ΠΡΟΪΟΝ της SLEVORI (Exclusive Silver Art). Ασήμι 925ο ακριβές αντίγραφο παλιάς βυζαντινής εικόνας φιλοτεχνημένο με γνήσια χρώματα αγιογραφίας και κατασκευασμένο από φύλλα ασημιού 925ο ειδικής επεξεργασίας για να παραμείνει αμετάβλητο στο χρόνο. Πλαίσιο ξύλινο. Τελικές διαστάσεις εικόνας 11,5 Χ 14,5 Χ 1,8 (πλάτος, ύψος, πάχος).\nΣτο κουτί του από δώρο...ΔΕΝ ΠΟΥΛΑΩ ΑΠΟ ΜΑΓΑΖΙ, απλά αδειάζω το σπίτι λόγω μετακόμισης...!!!\nΕΥΚΑΙΡΙΑ...!!! To προϊόν είναι ιδιωτικό και δίνεται για άδειασμα του χώρου. Δεν είμαι έμπορος ή κατάστημα.


Στο πόδι για το θανατηφόρο κοροναϊό MERS! Τι συνιστούν οι αρχές | Time For Good News Στο πόδι για το θανατηφόρο κοροναϊό MERS! Τι συνιστούν οι αρχές – Time For Good News\nHome Κεντρική Στο πόδι για το θανατηφόρο κοροναϊό MERS! Τι συνιστούν οι αρχές\nΠρόκειται άλλωστε για έναν άκρως θανατηφόρο ιό με περίπου έναν στους τρεις που μολύνονται να χάνει τελικά τη ζωή του. Χαρακτηριστικό είναι ότι από τα συνολικά 243 εργαστηριακά επιβεβαιωμένα κρούσματα από τον MERS – Κοροναϊό που είχαν δηλωθεί έως τις 17 Απριλίου 2014 στον Παγκόσμιο Οργανισμό Υγείας (ΠΟΥ), τελικά 93 άνθρωποι πέθαναν.\nΗ κατάσταση και του 69χρονου Έλληνα που ζει μόνιμα στη Jeddah της Σαουδικής Αραβίας είναι εξαιρετικά βαριά ενώ ειδική ομάδα επιστημόνων των παρακολουθεί στην εντατική μονάδα του νοσοκομείου Σωτηρία όπου νοσηλεύεται. Ειδικοί καθηγητές ιατρικής αλλά και επιστήμονες του ΚΕΕΛΠΝΟ είναι προβληματισμένοι σχετικά με τη θεραπεία που θα πρέπει να ακολουθηθεί καθώς δεν υπάρχει εγκεκριμένο σκεύασμα για τον συγκεκριμένο Κοροναϊό που εμφανίζει τα συμπτώματα του Sars.\nΓι αυτό αξιοποιήθηκαν τελικώς κάποια πειραματικά φάρμακα που έχουν χορηγηθεί σε ασθενείς σε παγκόσμιο επίπεδο όπου έχει καταγραφεί ο επικίνδυνος ιός. Οι θεράποντες ιατροί του χορηγούν κοκτέιλ αντιϊκών φαρμάκων και ειδικών αντιβιοτικών.\nΤο θετικό είναι πάντως είναι ότι τόσο η σύζυγός του όσο και ο οδηγός ταξί, που μετέφερε το ζευγάρι από το αεροδρόμιο στην Αθήνα, δεν έχουν προσβληθεί. Ούτε όμως και κανένας άλλος επιβάτης της πτήσης με την οποία ταξίδεψε ο 69χρονος ασθενής.\nΩστόσο ερώτημα αποτελεί το γεγονός γιατί επελέγη το νοσοκομείο Σωτηρία για να μεταφερθεί ο 69χρονος ασθενής που παρουσιάζει έντονα αναπνευστικά προβλήματα λόγω της λοίμωξης και όχι σε κάποιο άλλο νοσοκομείο το οποίο διαθέτει ειδικό κρεβάτι, που αγοράσθηκε ειδικά για την αντιμετώπιση περιστατικών γρίπης. Πρόκειται για ειδικά κρεβάτια που παρέχουν αναπνευστική φυσιοθεραπεία.\nΤέτοια κρεβάτια διαθέτουν μεταξύ άλλων τα νοσοκομεία: Γενικό Κρατικό Νίκαιας, το Ναυτικό νοσοκομείο, το στρατιωτικό νοσοκομείο 401, το νοσοκομείο Κηφισιάς “Άγιοι Ανάργυροι”, καθώς και το Λαϊκό.\nΣε ανάλογο κρεβάτι είχε νοσηλευτεί στο παρελθόν και ο πρώην Γ.Γ. του υπουργείο Πολιτισμού επί κυβερνήσεως Καραμανλή Χρήστος Ζαχόπουλος.\nΝα σημειωθεί ότι με βάση την επίσημη ενημέρωση από το «Σωτηρία» ο ασθενής πάσχει από βαρύ σύνδρομο οξείας αναπνευστικής δυσχέρειας από τον κοροναϊό MERS.\nΠάντως η κλινικοεργαστηριακή αξιολόγηση του ασθενούς έγινε εν μέσω εορτών του Πάσχα μετά την άφιξή του στη χώρα μας στις 17/04/2014 από τη Jeddah Σαουδικής Αραβίας λόγω παρατεινόμενου πυρετού που παρουσίαζε, σύμπτωμα για το οποίο είχε εκτιμηθεί σε νοσοκομείο της περιοχής. «Λόγω συμβατής κλινικής εικόνας και επιδημιολογικού ιστορικού ο ασθενής ελέγχθηκε και βρέθηκε θετικός σε δύο διαδοχικές μοριακές δοκιμασίες στο Ελληνικό Ινστιτούτο Παστέρ» σημειώνει το ΚΕΕΛΠΝΟ.\nΤο υπουργείο Υγείας είναι ωστόσο καθησυχαστικό τονίζοντας ότι το ΚΕ.ΕΛ.Π.ΝΟ. έχει προβεί σε όλες τις απαραίτητες ενέργειες για την ιχνηλάτηση και παρακολούθηση των επαφών του ασθενούς τόσο κατά τη διάρκεια του ταξιδίου του προς την Αθήνα, σε συνεργασία με την Υπηρεσία Πολιτικής Αεροπορίας, το Αεροϋγειονομείο και την αεροπορική εταιρεία, όσο και κατά την παραμονή του στην Ελλάδα σε συνεργασία με το νοσοκομείο νοσηλείας, όπου έχουν γίνει οι απαραίτητες ενέργειες.\n« Όλα τα μέτρα πρόληψης και ελέγχου της διασποράς της νόσου για τη διασφάλιση της δημόσιας υγείας σύμφωνα με τις κατευθυντήριες οδηγίες του ΚΕ.ΕΛ.Π.ΝΟ., του Ευρωπαϊκού CDC και του Παγκόσμιου Οργανισμού Υγείας (ΠOY) έχουν ήδη εφαρμοστεί» υπογραμμίζεται.\nτι λέει ο Άδωνις\nKαθησυχαστικός όσον αφορά το ενδεχόμενο μετάδοσης του κορονοϊού MERS στην Ελλάδα εμφανίστηκε στον ΣΚΑΪ ο υπουργός Υγείας.\n«Ο 69χρονος που έχει προσβληθεί από τον κορονοϊό MERS μπήκε πολύ γρήγορα στην απομόνωση και ο κίνδυνος για να έχουμε σοβαρότερα προβλήματα ελαχιστοποιήθηκε» εξήγησε στον Άρη Πορτοσάλτε ο υπουργός Υγείας.\nΟ υπουργός Υγείας πρόσθεσε ότι το ιδιωτικό θεραπευτήριο στο οποίο πήγε αρχικά κινήθηκε σε πολύ σωστή κατεύθυνση και γρήγορα.\nΟ κ. Γεωργιάδης διευκρίνισε ότι και ο δεύτερος αυτοκινητιστής που τον μετέφερε στο νοσοκομείο είναι αρνητικός στον ιό.\nμάθετε για τον MERS\nΟ MERS-κοροναϊός είναι ένα νέο στέλεχος της οικογένειας των κοροναϊών, ο οποίος το 2012 αναγνωρίστηκε ως παθογόνος για τον άνθρωπο.\nΟι κοροναϊοί περιλαμβάνουν τόσο ιούς που προκαλούν κοινό κρυολόγημα, όσο και αυτόν που προκαλεί το σύνδρομο SARS. Ο νέος αυτός ιός δεν έχει άμεση συγγένεια με κανέναν από τους υπόλοιπους γνωστούς κοροναϊούς, αλλά συνοδεύεται από νόσο με σημαντική θνητότητα.\nPrevious PostΝέο φορολογικό νομοσχέδιο στη Βουλή Next PostΟι ταινίες συγχρονίζουν τους εγκεφάλους μας


Η λειτουργική ρινοπλαστική σε τίτλους | Ένας οδηγός πριν από την επέμβαση\nΤι είναι η λειτουργική ρινοπλαστική και όσα χρειάζεται να γνωρίζεις.\nΗ φράση που θα μπορούσε να περιγράψει με 5 μόνο λέξεις τον στόχο της λειτουργικής ρινοπλαστικής είναι η εξής: "Όμορφη μύτη και ελεύθερη αναπνοή". Πιο αναλυτικά, θα μπορούσαμε να πούμε πως η λειτουργική ρινοπλαστική είναι μία επέμβαση διττού χαρακτήρα, με στόχο αφενός την ελεύθερη και ποιοτική ρινική αναπνοή και αφετέρου την αναβάθμιση της εξωτερικής εμφάνισης, μέσω της απόκτησης αρμονίας μεταξύ των χαρακτηριστικών του προσώπου.\nΌσοι υποβάλλονται σε ρινοπλαστική, συχνά την αποκαλούν και "πλαστική επέμβαση μύτης", θέλοντας να υπερτονίσουν τον αισθητικό χαρακτήρα της επέμβασης. Η μύτη, ως κεντρικό σημείο του προσώπου μας, συμβάλει όσο κανένα άλλο χαρακτηριστικό στη διαμόρφωση της εξωτερικής μας εμφάνισης.\nΜερικά από τα συνηθέστερα αισθητικά προβλήματα που διορθώνονται με ρινοπλαστική είναι:\nΟ ύβος ή αλλιώς καμπούρα (αποτελεί το συχνότερο αισθητικό πρόβλημα που οδηγεί τους Έλληνες στην πόρτα του ρινοχειρουργού).\nΠεσμένη προς το στόμα κορυφή.\nΥπερ-προβολή της κορυφής.\nΛοξή (στραβή) μύτη.\nΠαραμορφώσεις από προηγούμενες αισθητικές επεμβάσεις (επανορθωτική ρινοπλαστική).\nΕκτός όμως από τη συμβολή της στην εξωτερική μας εμφάνιση, η μύτη έχει ως πρωταρχικό ρόλο την αναπνοή. Όλοι καταλαβαίνουμε πόσο σημαντικός είναι αυτός ο ρόλος, αφού ζωή χωρίς αναπνοή δεν υφίσταται.\nΣτο πλαίσιο της λειτουργικής βελτίωσης της μύτης, η λειτουργική ρινοπλαστική διορθώνει τα εξής προβλήματα:\nΠαρουσία ρινικών πολυπόδων\nΥπερτροφία των ρινικών κογχών κ.ά.\nTips για μια επιτυχημένη ρινοπλαστική\n- Η αγάπη του χειρουργού για τη λεπτομέρεια είναι στοιχείο ανεκτίμητο για την επέμβαση αυτή, καθώς απαιτείται ακρίβεια χιλιοστών.\n- Η ειλικρίνεια μεταξύ ασθενούς και ρινοχειρουργού, αποτελεί ακρογωνιαίο λίθο στην επιτυχία της επέμβασης. Αυτή είναι και η αξία της επίσκεψης στον ιατρό της επιλογής μας πριν την τελική απόφαση.\n- Ο ρινοχειρουργός κατά τον προεγχειρητικό έλεγχο θέτει ερωτήσεις σχετικά με το ιατρικό ιστορικό, τα συμπτώματα, τα κίνητρα και τους στόχους του ασθενούς σε σχέση με την επέμβαση. Στη συνέχεια εξηγεί κατά περίπτωση τι είναι εφικτό να πραγματοποιηθεί και πώς θα επιτευχθεί το επιθυμητό αποτέλεσμα, με βάση την κλινική εικόνα του ασθενή και την ποιότητα των ιστών του.\n– Η πλήρης ενημέρωση για την επόμενη ημέρα. Οι μετεγχειρητικές εκχυμώσεις και το οίδημα γύρω από τα μάτια έχουν περιορισθεί -έως εξαλειφθεί πλήρως- με την χρήση των νέων χειρουργικών τεχνικών. Παρόλα αυτά υπάρχει μια σειρά μετεγχειρητικών οδηγιών, οι οποίες θα πρέπει να ακολουθηθούν για την ασφαλή και επιτυχημένη ολοκλήρωση της διαδικασίας.\n– Η σωστή επιλογή ρινοχειρουργού – ΩΡΛ. Θα πρέπει ο ασθενής να είναι βέβαιος ότι ο Χειρουργός – ΩΡΛ, που έχει επιλέξει κατέχει ειδίκευση στον τομέα της ρινοπλαστικής. Μόνο ένας ειδικά εκπαιδευμένος και έμπειρος ρινοχειρουργός έχει την ικανότητα να αξιολογήσει και να αντιμετωπίσει σωστά το κάθε περιστατικό, σε κάθε στάδιο της χειρουργικής και μετεγχειρητικής διαδικασίας.\nΓράφει η Δρ. Ειρήνη Μάντζαρη, Χειρουργός ΩΡΛ – Ειδική Ρινοχειρουργός, Διευθύντρια Τμήματος Λειτουργικής Ρινοπλαστικής Κλινικής ΙΑΣΩ & Μέλος της Ευρωπαϊκής Ακαδημίας Πλαστικής Χειρουργικής Προσώπου.\nΟι ευρυαγγείες και οι κιρσοί απειλούν όχι μόνο την εικόνα των ποδιών σου, αλλά και την υγεία σου. Μάθε πώς θα λύσεις το πρόβλημα. Το μυστικό για όμορφα πόδια


Παναγιωτόπουλος στο προσωπικό της ΑΣΔΕΝ: Είστε οι φρουροί στα τείχη του Αιγαίου\n4:21 μμ, Πέμπτη 25 Ιουλ 2019 4:21 μμ, Πέμπτη 25 Ιουλ 2019\nΜία ιστορία από το 2010, όταν είχε παραστεί στην παρέλαση της Ομογένειας στη Νέα Υόρκη, είπε ο υπουργός Εθνικής Άμυνας, Νίκος Παναγιωτόπουλος στο προσωπική της Ανώτερης Στρατιωτικής Διοίκησης Εσωτερικού και Νήσων (ΑΣΔΕΝ), που επισκέφτηκε σήμερα, συνοδευόμενος από τον αρχηγό ΓΕΕΘΑ Πτέραρχο, Χρήστο Χριστοδούλου και τον αρχηγό ΓΕΣ Αντιστράτηγο, Γεώργιο Καμπά.\nΟ υπουργός Εθνικής Άμυνας, εξιστόρησε τα όσα συνέβησαν το 2010, όταν βρέθηκε προσκεκλημένος στην παρέλαση της Ομογένειας στη Νέα Υόρκη. “Το πιο ενδιαφέρον σημείο αυτής της παρέλασης είναι η συμμετοχή ομάδας της Προεδρικής Φρουράς, δηλαδή οι Εύζωνες, που παρελαύνουν και αποτελούν κυριολεκτικά αντικείμενο λατρείας από τους Έλληνες της Διασποράς. Το βράδυ, λοιπόν, της ημέρας της παρέλασης, έγινε μία μεγάλη εκδήλωση για τον Ελληνισμό της Διασποράς, με περίπου 1500 άτομα, σε κεντρικό σημείο της Αστόρια, στη Νέα Υόρκη. Κατά τη διάρκεια των χαιρετισμών πήρε το λόγο ένας Ελληνοαμερικανός υποψήφιος τοπικός γερουσιαστής, ο οποίος εξέφρασε το φόβο και τη μεγάλη ανησυχία ότι τα πράγματα δεν πάνε καλά στην Ελλάδα - θυμάστε τι γινόταν τότε, το 2010, είχαμε μπει στα προβλήματα - και φοβόταν ότι οι Τούρκοι θα μας ‘πάρουν κάνα δύο νησιά' και έλεγε ‘τι θα γίνει;’ και ότι ‘ανησυχούμε πάρα πολύ’”.\n“Κοιτάχτηκα με τον συνάδελφό μου βουλευτή της Βουλής των Ελλήνων, που βρισκόταν μαζί μου σε αυτή την αποστολή”, είπε ο κ. Παναγιωτόπουλος και συνέχισε “Μου είπε, με τα μάτια, ‘θα απαντήσεις’. Και τους είπα απλά - γιατί είδα και τα παλικάρια εκεί, τους Εύζωνες και τον Διοικητή τους, εκνευρισμένους από αυτό που ακούστηκε - απευθυνόμενος βέβαια στον Ελληνοαμερικανό υποψήφιο γερουσιαστή ότι 'καταλαβαίνω ότι στο πλαίσιο της ανάγκης σας να καταγράψετε μια προεκλογική παρουσία εκεί και να πείτε κάτι πιο δυνατό, κάτι πιο έντονο, έπρεπε να πείτε αυτό. Αλλά ήταν λάθος. Ήταν μεγάλο λάθος'. Και έρχομαι εγώ από τη Βουλή των Ελλήνων, ως εκπρόσωπος της Βουλής των Ελλήνων, αλλά και ως κάποιος ο οποίος κατανοεί απολύτως τι συμβαίνει στην Ελλάδα, ότι ο λόγος που δε θα γίνει αυτό για το οποίο ανησυχείτε και ούτε καν θα τολμήσει κανείς να κάνει την προσπάθεια, είναι ότι όλοι καταλαβαίνουν, αλλά ιδίως οι ‘απέναντι’ καταλαβαίνουν, τι τους περιμένει αν θα το αποτολμήσουν”.\n“Αυτό είπα, λοιπόν. Εκείνη την ώρα φυσικά λες και περίμενε όλη η αίθουσα να εκραγεί σε πανηγυρισμούς, αλλά αυτό που με ικανοποίησε ιδιαίτερα ήταν ότι τα παιδιά εκεί κάτω, η αίθουσα δηλαδή, το απόσπασμα της Προεδρικής Φρουράς, ήρθαν μετά ένας - ένας να με συγχαρούν. ‘Έτσι το αισθανόμουν τότε, έτσι το αισθάνομαι, πολύ πιο έντονα. και τώρα”, τόνισε ο υπουργός.\nΔύσκολο θέατρο επιχειρήσεων το Αιγαίο\nΣυνεχίζοντας, χαρακτήρισε το Αιγαίο ως "ένα δύσκολο θέατρο επιχειρήσεων”, ως μία "θάλασσα με σύνορα”. “Δεν υπάρχει άλλη άποψη, είναι μια θάλασσα με σύνορα. Και τα σύνορα του Αιγαίου είναι ένα νοητό τείχος με πύργους. Οι πύργοι αυτοί είναι τα νησιά. Οι πύργοι στους οποίους αναπτύσσεται αυτή η φύλαξη που καλύπτει όλο το τείχος του Αιγαίου, είναι τα νησιά, μικρά και μεγάλα. Και εκεί υπάρχετε εσείς. Είστε οι φρουροί στα τείχη. Και ενώ έχετε επίγνωση αυτής της ιερής αποστολής σας, είμαι σίγουρος ότι το κάνετε και με το παραπάνω, η μόνη κατεύθυνση που έχω να σας δώσω, είναι να λειτουργείτε, πρώτον, με επαγγελματισμό. Όλοι σε αυτή τη χώρα πρέπει να αρχίσουμε να λειτουργούμε με λίγο παραπάνω επαγγελματισμό σε ό.τι κι αν κάνουμε”, υπογράμμισε ο υπουργός Εθνικής Άμυνας.\nΈστειλε, δε, μήνυμα ότι “πλέον αντιλαμβάνονται και οι σύμμαχοί μας - και μάλιστα οι πιο ισχυροί σύμμαχοί μας - ότι εμείς είμαστε αυτοί πάνω στους οποίους πρέπει να επενδύουν και να ποντάρουν έτσι ώστε η περιοχή μας να γίνει μία περιοχή ειρήνης και σταθερότητας και να ξεπεραστούν οι όποιες αστάθειες. Αντιλαμβανόμαστε τις αστάθειες, αντιλαμβανόμαστε την προκλητική συμπεριφορά των γειτόνων, όμως αυτή η συμπεριφορά, όσο προκλητική και να γίνει, το ξέρετε και το ξέρουμε ότι υπάρχουν ‘κόκκινες γραμμές’. Όταν οι ‘κόκκινες γραμμές’ τείνουν να ξεπεραστούν, είμαστε και εμείς εδώ για να εκπέμψουμε ισχυρό στίγμα ψυχραιμίας αλλά και αποφασιστικότητας, περίσκεψης, αλλά και σθένους. Αυτή είναι η αποτρεπτική ισχύς της χώρας και εσείς είστε ένας από τους βασικούς βραχίονες εκδήλωσης αυτής της αποτρεπτικής ισχύος της χώρας”.


Oι μεγάλες προσδοκίες, αλλά των άλλων!\nΤετάρτη, Σεπτέμβριος 20\nΟκτ 16, 2013 Δεκ 31, 2013 by fumara\nΟι άνθρωποι αντιλαμβάνονται πολύ γρήγορα πώς τους βλέπουν οι άλλοι μέσα από τα δικά τους μάτια και σχεδόν πάντα κάνουν τα αδύνατα δυνατά για να ικανοποιήσουν αυτές τις προσδοκίες των άλλων.\nΜία καλή άσκηση για να γνωρίσει κανείς τον εαυτό του είναι να σκεφτεί με ποιους τρόπους μπορεί να τον βλέπουν μέσα από τα μάτια τους οι άλλοι, δηλ. η οικογένειά του, οι συνάδελφοί στη δουλειά ή ο/η σύντροφός του/της. Μετά από αυτό έρχεται μία πολύ ενδιαφέρουσα ερώτηση: «σε ποιο βαθμό προσπαθείς να ανταπεξέλθεις στις προσδοκίες ή στην εικόνα-είδωλο που έχουν σχηματίσει κάποιοι για σένα;»\nΤο γεγονός για το πώς οι προσδοκίες των άλλων ανθρώπων για εμάς επηρεάζουν την συμπεριφορά μας έχει αποτελέσει αντικείμενο μελέτης από τον κλάδο της κοινωνικής ψυχολογίας. Μελέτες έχουν δείξει ότι οι άνθρωποι αυτόματα διαισθάνονται το πώς τους βλέπουν οι άλλοι και αμέσως υιοθετούν συμπεριφορές ανάλογες των προσδοκιών αυτών.\nΓια να γίνει αντιληπτή αυτή η διαπροσωπική έλξη έγινε ένα πείραμα όπου έβαλαν φοιτητές να συνομιλούν με φοιτήτριες μέσω μόνο ακουστικών, αλλά χωρίς εικόνα. Ένας εύκολος τρόπος για να κατηγοριοποιήσει κάποιος έναν άνθρωπο που μόλις συνάντησε είναι το παρουσιαστικό του. Οι άνθρωποι αυτόματα ξεχωρίζουν αυτούς που είναι περισσότερο ελκυστικοί, κοινωνικοί, έχουν χιούμορ, είναι έξυπνοι κτλ.\nΓια να το κατευθύνουν αυτό, πριν καν τις συνομιλίες μεταξύ των φοιτητών με τις φοιτήτριες μαζί με τα βιογραφικά των φοιτητριών είχαν δοθεί στους φοιτητές και οι φωτογραφίες τους. Στους μισούς από αυτούς είχαν δοθεί φωτογραφίες νεαρών γυναικών που είχαν αξιολογηθεί με βαθμό από 8 από 10 στο πόσο ελκυστικές ήταν και στους υπόλοιπους φωτογραφίες που η εικονιζόμενη γυναίκα είχε αξιολογηθεί με βαθμό 2 από 10 ελκυστικότητας αντίστοιχα.\nΜετά οι φοιτητές μίλησαν με τις φοιτήτριες χωρίς να τις βλέπουν και δεν ήξεραν αν στην πραγματικότητα μιλούσαν με τη φοιτήτρια που εικονιζόταν στη φωτογραφία. Οι μισοί θεωρούσαν ότι μιλούσαν με τις ελκυστικές και οι άλλοι μισοί με τις μη ελκυστικές. Το ενδιαφέρον σημείο ήταν αν οι γυναίκες θα το καταλάβαιναν αυτό και αν θα προσπαθούσαν να ακολουθήσουν το στερεότυπο που κατά κάποιο τρόπο τους επιβαλλόταν. Με τον τρόπο αυτό το πείραμα απέκλειε κάθε επιρροή που θα μπορούσαν να έχουν οι διαφορετικές προσωπικότητες και επικεντρωνόταν μόνο στο αποτέλεσμα που έχουν οι προσδοκίες.\nΌταν ανεξάρτητοι παρατηρητές άκουσαν τις κασέτες από τις συνομιλίες ανακάλυψαν ότι οι φοιτήτριες που μιλούσαν με φοιτητές που νόμιζαν ότι ήταν ελκυστικές, οι φοιτήτριες υιοθετούσαν μία συμπεριφορά που ταίριαζε περισσότερο με άτομα που είναι ελκυστικά: μιλούσαν πιο ζωντανά και έδειχναν να απολαμβάνουν τη συζήτηση. Αυτό που συνέβαινε ήταν ότι οι γυναίκες συμμορφωνόντουσαν ως προς το στερεότυπο που οι άνδρες πρόβαλαν σε αυτές. Έτσι λοιπόν οι άνθρωποι πραγματικά καταλαβαίνουν πώς οι άλλοι τους βλέπουν και αλλάζουν τη συμπεριφορά τους για να συμφωνεί προς σε αυτό το στερεότυπο.\nΒέβαια αυτό το πείραμα έγινε διαμορφώνοντας κατά κάποιον τρόπο το στερεότυπο της ελκυστικότητας, αλλά ο ίδιος κανόνας ισχύει σε πολλές πλευρές τις καθημερινότητας. Σκεφθείτε άλλα στερεότυπα όπως ταξικά, φυλετικά και εθνικά. Το καθένα από αυτά δημιουργεί ένα κύκλο προσδοκιών στο μυαλό των ανθρώπων, προσδοκίες που είναι αρκετά δύσκολο να τις αγνοήσει κανείς.\nΤο να καταλάβουμε λοιπόν ποιες είναι οι προσδοκίες των άλλων προς το πρόσωπό μας μας επηρεάζει άμεσα και συγκεκριμένα την συμπεριφορά μας που είναι ένας πολύ σημαντικός παράγοντας για να καταλάβουμε ότι μπορούμε να φαινόμαστε αρκετά διαφορετικοί άνθρωποι μέσα στην καθημερινή μας ζωή.\nΤέλος σκεφθείτε αυτό: στην πραγματικότητα δύο άνθρωποι επηρεάζουν ασταμάτητα ο ένας τον άλλον με το να προσπαθούν να εκπληρώσουν τις προσδοκίες που έχει ο ένας για τον άλλον. Φυσικά έχουμε άμεσο έλεγχο μόνο πάνω στις δικές μας προσδοκίες για τους άλλους. Έτσι μία παρατήρηση για αυτό το πείραμα είναι ότι αλλάζοντας τις δικές μας προσδοκίες για τους άλλους μπορούμε να αλλάξουμε την συμπεριφορά τους προς στο χειρότερο ή αν θέλουμε προς το καλύτερο.\nΤο αποτέλεσμα μπορεί να φαίνεται απλό, αλλά είναι μία ισχυρή συνειδητοποίηση ότι η συμπεριφορά των άλλων είναι εν μέρη ο τρόπος που εμείς τους βλέπουμε, όπως αντίστοιχα η συμπεριφορά μας είναι εν μέρη οφείλεται στο πώς μας βλέπουν οι άλλοι.\nPosted in ΕΝΑΛΑΚΤΙΚΗ ΟΨΗ\nPrevΔημιούργησα το AIDS για να εξαφανίσω την ανθρωπότητα ομολογεί ο Dr Robert Gallo !!! -ΒΙΝΤΕΟ\nNextΤο μυστικό που κρατάει όρθιο τον Παρθενώνα επί 2.500 χρόνια!\nZευγάρι υιοθέτησε ορφανό από το νοσοκομείο όταν το νεογέννητο μωρό τους πέθανε\nΣεπ 20, 2017 Σεπ 19, 2017 by Fumara.gr\n10 σκίτσα που θα μιλήσουν στην καρδιά κάθε μαμάς!\nΗ γιαγιά πέθανε ένα χρόνο πριν και ο παππούς της ψιθύρισε κάτι στο αφτί. Ένα χρόνο μετά συμβαίνει μια ανατριχιαστική σύμπτωση\nWikkelhouse: Το καινοτόμο σπίτι που είναι φτιαγμένο από χαρτόνι\nΝέα μάστιγα: Το είδος φαγητού που προκαλεί εγκεφαλικό επεισόδιο σε νέους ανθρώπους


Δευτέρα, 13 Ιουνίου 2022 15:24\nΤα νέα συγκροτήματα στην ταπεινή μας χώρα φαίνεται να κερδίζουν τις εντυπώσεις με τις πρώτες τους δουλειές κιόλας. Βέβαια οι Sugar For The Pill δεν είναι ακριβώς «νέοι», καθώς ως γνωστόν προέρχονται από τις στάχτες των Skinner Box. Όμως το φετινό τους ντεμπούτο, Wanderlust, υπηρετεί το shoegaze με φρεσκάδα «νέου» και αυτοπεποίθηση «παλιού». Την Τετάρτη 15/6 στο φετινό Release Athens Festival, θα παρουσιάσουν το υλικό τους μπροστά σε πλήθος κόσμου που θα κάνει πολύ καλή επιλογή αν έρθει νωρίς στην πλατεία Νερού. Εμείς τους εντοπίσαμε λίγο πριν την εμφάνιση αυτή και εκείνοι μας αποκάλυψαν μερικές ακόμη πτυχές τους.\nΟ φετινός πρώτος σας δίσκος (Wanderlust) αντιμετωπίστηκε με πολύ θετικά σχόλια από τον ειδικό τύπο, αλλά και από απλούς φανς. Τώρα που έχουν περάσει μερικοί μήνες από την κυκλοφορία του, ποια είναι η δική σας εικόνα για το πρώτο σας “τέκνο”;\nΑρχικά ευχαριστούμε πολύ για την πρόσκληση! Είναι αλήθεια πως το “Wanderlust” έχει «ταξιδέψει» σε πολλούς προορισμούς και έχει αποσπάσει πολύ θετικές κριτικές στην χώρα μας όσο και στο εξωτερικό από διάφορα μέσα αλλά και από τους ακροατές που το αγάπησαν. Τραγούδια του album έχουν ακουστεί σε διάφορους FM και Web σταθμούς στην Ευρώπη, τις ΗΠΑ, την Νότια Αμερική, την Αυστραλία και τον Καναδά, ακόμα και στην Μαλαισία και την Κίνα, το BBC π.χ. ήταν έκπληξη τεράστια, ο DKFM στις ΉΠΑ που μας έκανε και world premiere. Εννοείται πως όλα αυτά μας γεμίζουν χαρά και συνάμα τεράστια «ευθύνη» για τα επόμενά μας βήματα.\nΕυχαριστούμε τις δυο εταιρείες, που πίστεψαν σε εμάς και στη δουλειά μας, την ελληνική Make Me Happy Records και τη Shelflife Records στην Αμερική.\nΤο Wanderlust το αγαπήσαμε από τη στιγμή που αρχίσαμε να παίζουμε τις πρώτες του νότες. Θέλαμε απλά να παίξουμε τη μουσική που μας «απελευθέρωνε». Αυτό προσπαθήσαμε να αποτυπώσουμε και έτσι γεννήθηκε το Wanderlust, που όπως υποδηλώνει και ο τίτλος του είναι το πάθος μας να ταξιδεύουμε και να εξερευνούμε…\nΔεν είχαμε τη χαρά να παρευρεθούμε, οπότε θα πρέπει να σας ρωτήσουμε: πώς σας φάνηκε η πρώτη παρουσίαση του δίσκου σας στο Death Disco;\nΉταν μια συγκινητική βραδιά την οποία περιμέναμε αρκετό καιρό, η πανδημία και τα περιοριστικά μέτρα καθιστούσαν αδύνατη τη διεξαγωγή συναυλιών, οπότε τόσο εμείς, όσο και το κοινό διψούσε για ένα live. Ήταν μια γιορτή θα λέγαμε, έτσι το αντιμετωπίσαμε παρά ως συναυλία. Γίναμε όλοι ένα, τραγουδήσαμε μαζί και νιώσαμε το πόσο όμορφο είναι να ακούς να σιγοτραγουδούν τους στίχους σου και να λικνίζονται στις νότες σου. Ευχαριστούμε όλους όσους παραβρέθηκαν, ήταν πολύ σημαντική η παρουσία τους. Θέλουμε να κάνουμε όσα περισσότερα live είναι εφικτό, είναι τρομερή η ενέργεια που παίρνουμε από αυτά.\nΑπό τις μέρες των Skinner Box στην εποχή των Sugar For The Pill δεν έχουν περάσει δα και τόσα πολλά χρόνια, όμως οι συνθήκες αλλάζουν δραματικά γρήγορα. Ποια πράγματα θεωρείται πως έχουν αλλάξει για σας με τη νέα μπάντα;\nΌσον αφορά την μπάντα, ο ήχος μας είναι το πρώτο και βασικότερο που έχει αλλάξει. Αφήσαμε πίσω την πιο «σκοτεινή» εποχή των Skinner Box και «προχωρήσαμε προς το φως»… Όλα τα μουσικά ταξίδια είναι όμορφα και αποκτάς εμπειρίες, σε όλη αυτή τη διαδρομή μας νιώθουμε ότι ωριμάσαμε μουσικά, αισθανθήκαμε έτοιμοι και δυνατοί χωρίς να αποκλίνουμε από το μουσικό μας στόχο. Είμαστε σαφώς πιο αφοσιωμένοι και δουλεύουμε πολύ πιο μεθοδικά πια.\nΑναφορικά με το περιβάλλον στο οποίο ζούμε και αναπνέουμε, η πανδημία σίγουρα ήταν ένα παγκόσμιο γεγονός που άλλαξε πολλά στον τρόπο που ζούμε, εργαζόμαστε, επικοινωνούμε τα τελευταία 2,5 χρόνια. Σκεφτείτε ότι εμείς γράψαμε το πρώτο μας άλμπουμ στο στούντιο χωρίς καν να έχουμε την δυνατότητα να κάνουμε συχνά πρόβες… Για τα υπόλοιπα, πόλεμοι, οικονομικά και κοινωνικά προβλήματα, τα γνωρίζετε… Μας επηρεάζουν όλους…\nΚάποια στιγμή στα ‘10s είχαμε μία σοβαρή επανάκαμψη του shoegaze, με επιστροφές των αρχετυπικών συγκροτημάτων και πολλές νέες μπάντες να υπηρετούν το ύφος. Ποιες από αυτές τις νεότερες μπάντες θα ξεχωρίζατε εσείς;\nΌντως υπήρξε αυτή η ας το πούμε mini αναβίωση στα ‘10s του Shoegaze, με ό,τι πια υποδηλώνει αυτός ο όρος. Πέρα από τις κλασικές μπάντες του ιδιώματος αυτού που έδρασαν κυρίως στο πρώτο μισό των ‘90s, κάποιες μπάντες που ξεχωρίζουμε εμείς τα τελευταία χρόνια και είναι κοντά σε αυτόν τον ήχο είναι οι Tamaryn, School of Seven Bells, Diiv, Daughter, Wolf Alice, Still Corners, Beach House κλπ…\nΠιστεύετε ότι θα ήταν βιώσιμη η αποκλειστική ενασχόληση με ένα μουσικό συγκρότημα; Τι σας κινεί να δημιουργείτε;\nΓια τα ελληνικά δεδομένα ίσως φαντάζει «όνειρο θερινής νυκτός», αλλά είναι ένα όνειρο που σαν ρομαντικοί πάντα θα στηρίζουμε και πάντα θα θέλουμε να πραγματοποιηθεί! Η μουσική είναι ζωτικής σημασίας για εμάς, κινητήρια δύναμη για πολλά πράγματα. Η ενασχόληση ενός μουσικού αποκλειστικά με το αντικείμενό του, του δίνει αυτόματα τη δυνατότητα να είναι πιο συγκεντρωμένος και παραγωγικός.\nΠροσπαθούμε να ζούμε την κάθε μας στιγμή και να δημιουργούμε αναμνήσεις, κάποιες φορές λειτουργούμε και ως απλοί παρατηρητές. Πολλά πράγματα μας εμπνέουν καθημερινά από το πιο μικρό ως το πιο μεγάλο… Καταγράφουμε οτιδήποτε κεντρίζει το ενδιαφέρον μας και περιμένουμε τη στιγμή που θα το καταθέσουμε μουσικά ή κωδικοποιημένα σε στίχους.\nΌταν οι Sugar For The Pill δεν ασχολούνται με τους Sugar For The Pill, τι μουσική ακούνε;\nShoegaze, post punk, new wave, grunge, dream pop, synth pop, Indie Pop, electro...\nΣε πολύ λίγες μέρες παίζετε κι εσείς στη 2η μέρα του Release Athens Festival. Προφανής η ερώτηση: Ποια είναι τα συναισθήματά σας;\nΝιώθουμε συγκίνηση που το «ταξίδι» μας είναι όμορφο μέχρι σήμερα, απόρροια της συνεχούς προσπάθειας… μας γεμίζει απέραντη χαρά! Είμαστε ευγνώμονες αρχικά στο κοινό που το αγάπησε, μας στήριξε και μας στηρίζει. Η αποδοχή αυτή μας έδωσε τη δυνατότητα να μοιραστούμε τη σκηνή με καλλιτέχνες που θαυμάζουμε απεριόριστα! Ευχαριστούμε το Release που άκουσε τη δουλειά μας και μας έδωσε μια θέση στην υπερμεγέθη, φέτος, σκηνή του.\nΜε τη συγκεκριμένη ευκαιρία, θα θέλαμε να μας πείτε δυο λόγια για τα υπόλοιπα σχήματα της βραδιάς εκείνης.\nΤι να πει κανείς για τον ΜΟΝΑΔΙΚΟ Νick Cave; Αποτελεί ένα ξεχωριστό Κεφάλαιο από μόνος του. Πόσα τραγούδια του μας έχουν ταξιδέψει σε στιγμές ζωής δύσκολες και όμορφες... Oι απίστευτοι και αστείρευτοι Mogwai, αναμφισβήτητα ένα από τα κορυφαία post-rock σχήματα, αν όχι το κορυφαίο! Fontaines DC στην καλύτερη στιγμή της καριέρας τους, από τις πλέον ενδιαφέρουσες και ποιοτικές σύγχρονες κιθαριστικές μπάντες … Royal Arch νέοι με αληθινό πάθος και αγάπη για αυτό που κάνουν και πάνω από όλα φίλοι μας και label mates.\nΜετά το Release, έχετε κάποια άμεσα πλάνα για το συγκρότημα, π.χ. συναυλίες;\nΜετά το Release θα συνεχίσουμε τις πρόβες και θα αρχίσουμε να δουλεύουμε και νέο υλικό που ήδη έχει ξεκινήσει να «γράφεται». Από φθινόπωρο θα ανακοινώσουμε το πλάνο των ζωντανών εμφανίσεων σε Αθήνα αλλά και σε άλλες πόλεις της Ελλάδας. Αρχικά να έχουμε όλοι υγεία και όλα να πάνε κατ’ευχή, τους επόμενους μήνες οι Sugar For The Pill θα ετοιμάσουν βαλίτσες για να πραγματοποιήσουν μια σειρά συναυλιών και στο εξωτερικό.\nMore in this category: « Συνέντευξη Naxatras: Μας άρεσε η prog κατεύθυνση ανέκαθεν\tΣυνέντευξη Mother Of Millions: Η προσπάθειά μας να ανακαλύψουμε που πηγαίνουμε συνεχίζεται. »


ΣΙΝΕΜΑ O Τζιμ Τζάρμους στην παγίδα του σινεμά - | MiC - GREEK MUSIC MAGAZINE\nO Τζιμ Τζάρμους στην παγίδα του σινεμά\n(Our Back Pages) Το δεύτερο μέρος. Του Κώστα Καρδερίνη\n(Για το πρώτο μέρος κλικ εδώ)\nΠολύσπονδη και έγχρωμη είναι και η επόμενη ταινία του, "Μια νύχτα στον κόσμο" (Night on Earth, 1991). Πέντε επεισόδια σε πέντε ταξί σε πέντε πόλεις του κόσμου, μέσα στην ίδια νύχτα. Στο Λος Άντζελες η μόρτισσα ταξιτζού Γουινόνα Ράιντερ απορρίπτει την κινηματογραφική πρόταση της Τζίνα Ρόουλαντς γιατί θέλει να γίνει μηχανικός. Στην Νέα Υόρκη ο Άρμιν Μίλερ Σταλ μαθαίνει τα πάντα σε μια νύχτα: να οδηγεί ταξί, να ψιλο-συνεννοείται και να λύνει οικογενειακά προβλήματα μαύρων. Στο Παρίσι ο έγρχωμος οδηγός Ιζαάκ Ντε Μπανκόλ καταλαβαίνει ότι η τυφλή πελάτισσά του Μπεατρίς Νταλ 'βλέπει' πιο πολλά απ' όσα φαντάζεται. Στην Ρώμη ο Ρομπέρτο Μπενίνι φρικάρει έναν παπά με τις σεξουαλικές του προτιμήσεις και τον στέλνει να συναντήσει τον Άγιο Πέτρο. Εκεί που χάνεται η μπάλα είναι στο Ελσίνκι. Ένα ταξί φορτωμένο προβλήματα, βουτηγμένο στην μελαγχολία του αλκοόλ, σε μια κούρσα στο πουθενά. Μάτι Πελόμπαα και Κάρι Βαανάνεν σε μεγάλες φόρμες. Τρέλα, μαύρο χιούμορ, παράνοια των μεγαλουπόλεων, διαφυγή καμία. Κλαυσίγελος ή πικρό χαμόγελο;\nΜε τον "Νεκρό" (Dead Man, 1995) ο Τζιμ κάνει ένα άλμα πνευματικό. Αγγίζει την κουλτούρα των ινδιάνων και θέλει να εισδύσει στον λησμονημένο κόσμο των μόνων αυτοχθόνων αμερικανών. Ξεφεύγει από την συνηθισμένη μας ποπ κουλτούρα και κάνει ένα πρωτότυπο γουέστερν, μαυρόασπρο, χοντρόκοκκο, υποτονικό και τραχύ. Ο Τζόνι Ντεπ είναι το διαβατήριό του. "Αυτό που θαυμάζω στον Τζόνι είναι η ικανότητά του να δείχνει αρχικά αθώος. Ο ρόλος του είναι δύσκολος, στην αρχή παθητικός και ήπιος, για να εξελιχθεί βαθμιαία σε ενεργητικό και επιθετικό, όπως απαιτεί το εν λόγω κινηματογραφικό είδος. Οι αλλαγές στον χαρακτήρα του συντελούνται εκτός πλάνου, αλλά δεν είναι τηλεγραφικές, είναι όλες εμφανείς στην εξέλιξή της ερμηνείας του. Δούλεψε πάρα πολύ, ήταν πιο αληθινός απ' όσο περίμενα. Ήταν επίσης εφευρετικός όπου έπρεπε".\nΠόσο κοντά ήταν όμως στο ινδιάνικο πνεύμα; Καταρχήν δηλώνει ότι το γουέστερν "δεν είναι το αγαπημένο μου είδος. Μ' αρέσει μόνο ως ένα αλληγορικό κάδρο όπου μέσα του τοποθετώ και σχολιάζω το σήμερα [η φράση είναι δανεισμένη απ' τον Πέκινπα]. Μ' αρέσουν τα αντισυμβατικά γουέστερν του Μόντι Χέλμαν, του Πέκινπα, του Λεόνε. Ο κριτικός Τζ. Ρόζενμπαουμ τα ονομάζει 'άσιντ γουέστερν', γιατί οι δημιουργοί τους έπερναν άσιντ, υποθέτω. Ο ίδιος είπε ότι 'Ο νεκρός' είναι συνέχεια αυτών, κάτι που με χαροποίησε ιδιαίτερα... Όχι, εγώ δεν πήρα άσιντ". Από την άλλη, ο καπνός είναι ένα κυρίαρχο στοιχείο με ιδιαίτερη πνευματική σημασία. Θεωρείται ιερός και η προσφορά του έχει τελετουργική αξία (ως δώρο, ως θυμίαμα πριν την προσευχή, ως εξαγνιστικό μέσο ή ως σύμβολο στην επισφράγιση μιας συμφωνίας). Όταν οι ινδιάνοι ζητάνε καπνό από τον Μπλέικ (που είναι καθόλα άκαπνος) στην ουσία ζητάνε πνευματική επαφή. Πρόκειται για συνθηματικό που σε μπάζει στο κόσμο του μεγάλου Μανιτού.\nΟ Ντεπ ως Μπλέικ απαντάει πάντα 'δεν καπνίζω', φράση που έχει συμβολική αξία αλλά και προκαλεί μια τζοκόντεια θυμηδία. Ο Γκάρι Φάρμερ (τ' όνομά του είναι 'Κανένας' στην ταινία και Powwow Highway στην πραγματικότητα), λέει ότι ο Τζάρμους δεν ήξερε την σπουδαιότητα του καπνού στην ινδιάνικη κουλτούρα, απλά του βγήκε στο σενάριο. Κι όταν του το ανέφερε, χάρηκε γιατί απέκτησε το απαραίτητο ιδεολογικό υπόβαθρο. Λέει επίσης ότι, έχοντας μελετήσει πολύ, κατάφερε να πιάσει αρκετά ιδιαίτερα χαρακτηριστικά και να διαιστανθεί άλλα τόσα, στοιχεία που αναδύθηκαν αργά, σε ρυθμούς ινδιάνικους, όπως συνέβαινε κάποτε στην πάλαι τότε άγρια δύση. Όσο για τους διαλόγους των ινδιάνων χαρακτήρων, που ακούγονται σε τέσσερις διαφορετικές διαλέκτους, εννοείται ότι δεν τους καταλαβαίνει (ο Τζιμ) και φυσικά δεν είναι γραμμένοι στο σενάριο. Απλά εξηγούσε στους ηθοποιούς το πνεύμα και το νόημα της σκηνής κι αυτοί έβαζαν δικά τους λόγια αυτοσχεδιάζοντας ανάλογα με την περίσταση.\nΠολλοί και σπουδαίοι ηθοποιοί (Lance Henriksen, Gabriel Bryne, Robert Mitchum, Crispin Glover, John Hurt, Alfred Molina, αλλά και ο Iggy Pop) κάνουν τα μικρά ή μεγαλύτερά τους περάσματα με απόλυτη αφοσίωση στο ρόλο τους, ανεβάζοντας διαρκώς τον πήχη των επιδόσεων. Πολύ ουσιαστική είναι και η συμβολή του Νηλ Γιανγκ που γεμίζει με την κιθάρα του τα θεματικά κενά με τρόπο εκπληκτικό. Ο Τζάρμους εντυπωσιάστηκε από τον αειθαλή ρόκερ και του έκανε ένα ζωντανό ροκιμαντέρ για να τον τιμήσει. Λέγεται "Year of the Horse" (1997) και κουβαλάει στα καπούλια του όλη την παλιοπαρέα, πάνω, πίσω και κάτω απ' το πάλκο. Η σκηνική παρουσία δεν είναι αυτό που τον ενδιαφέρει τόσο, όσο τα πριν και τα μετά, αυτά που είναι ανθρώπινα κι αθέατα, τα άρρητα και ατάκτως ερριμμένα. Τα οπτικά του σχόλια δεν κρατάνε καμιά απόσταση, είμαστε κατευθείαν στην καρδιά του θέματος.\nΜετά τους ινδιάνους απάτριδες, σειρά έχουν οι σύγχρονοι εκτελεστές που τηρούν έναν κώδικα τιμής. Το κόλλημά του με την γιαπωνέζικη κουλτούρα και φιλοσοφία είναι δεδηλωμένο μαθητόθεν. Όπως εξίσου γνωστή είναι και η αγάπη του για την γαλλική σχολή. Εσχάτως φαίνεται ότι άρχισε να ενδιαφέρεται και για την τελετουργία της μαφίας. Οι τρεις αυτοί κόσμοι συμβάλουν με πυγμή και το απαραίτητο χιούμορ στον "Τρόπο του σαμουράι" (Ghost Dog: The Way of the Samurai, 1999), σε μια ακόμη προσπάθεια να φωτογραφήσει την άλλη Αμερική. Άλλο ένα μνημειώδες έργο από τον μεγάλο μαέστρο Τζιμ. Οι διάλογοί του σκίζουν. "Γέμισ' ο τόπος μαύρους και ινδιάνους", σχολιάζει ο ιταλός μαφιόζος της συμφοράς. Οι δε επιδόσεις του διευθυντή φωτογραφίας Robby Muller είναι και πάλι υπερβατικές: όσο πιο αντι-Τζάρμους θέλει να γίνει ο αντι-Τζιμ άλλο τόσο ανατροπέας του μύθου της προηγούμενης συνεργασίας τους αποδεικνύεται ο Ρόμπι. Δεν είναι καθόλου τυχαία μια σχέση που μας κρατάει με κομμένη την ανάσα από την "Παγίδα του νόμου" και τον "Νεκρό" ως το "Mystery Train" και τώρα τον "Ghost Dog".\nΗ επιλογή των ηθοποιών του είναι κι αυτήν την φορά ιδανική. Ο Forest Whitaker αποδεικνύεται ένας τέλειος μαύρος σαμουράι, ένας 'σκύλος-φάντασμα' όνομα και πράμα. Ζει με τα περιστέρια του κι επιστρέφει σ' αυτά μετά από κάθε χτύπημα. Ο Isaach De Bankole έχει ένα κινητό παγωτατζήδικο στο κέντρο των εξελίξεων και πιάνει πουλιά στον αέρα. Ο Gary Farmer είναι και πάλι ο 'Κανένας'. Η Camille Winbush μια παιδούλα Pearline, η μαργαριταρένια αθωότητα που εξοπλίζει το μέλλον. Ο Henry Silva είναι ο ιδανικός πάτερ-μαφιόζο, η Tricia Vessey η τέλεια κόρη του διαβόλου, ο Victor Argo τέλειος πνευματικός μπαμπάς, αλλά κι όλοι οι παλικαράδες (John Tormey, Cliff Gorman, Frank Minucci, Frank Adonis) κι ο παππούς Gene Ruffini είναι άπαιχτοι. Φάτσες και κινήσεις που απαρτίζουν ψηφίδα-ψηφίδα ένα σουρεαλιστικό, αργό, μεθυστικό μωσαϊκό, κάργα κλισέ, φόρα γελοίο, κι όμως τόσο πρωτότυπα και συναρπαστικά σκηνοθετημένο. Πραγματική βιρτουοζιτέ.\nΑνάλογη στάση-θέση-διάθεση και διαλεκτική, βλέπουμε συνεχώς στις ταινίες του Τζάρμους. Την είχαμε δει και στα μικρά του δοκίμια με τον γενικό τίτλο "Καφές και τσιγάρα". Στο πρώτο φιλμάκι (1986) τα λένε παρεούλα Roberto Benigni και Steven Wright. Στο δεύτερο (Memphis Version, 1988) ο Steve Buscemi και οι αδερφές Cinque και Joie Lee. Ενώ στο τρίτο (Somewhere in California, 1993) έχουμε μια κορυφαία τσιγαρολογία (καπνιστική επιχειρηματολογία του αέρα) μεταξύ Iggy Pop και Tom Waits. Το αποτέλεσμα βέβαια είναι μια τρύπα στον καφέ αλλά το χιούμορ υποβόσκει πάντα και η χαρά της κουβεντούλας είναι το ζητούμενο. Εξάλλου μην ξεχνάμε ότι όλα είναι καπνός (ή ατμός που θαλεγε κι ο Θρασίβουλας). "Έχω γυρίσει άλλα δύο τα οποία περιμένουν το μοντάζ. Έχω γράψει και δυο-τρία ακόμη. Αν και η πρόθεσή μου είναι να λειτουργήσουν ως ξεχωριστά δοκίμια, σκοπεύω να κάνω συνολικά 12 ή 14 και τότε να τα κυκλοφορήσω σε μια βιντεοκασέτα".\nΤο τελευταίο σχέδιο στο όποίο συμμετέχει, λέγεται "Ten Minutes Older" (10 λεπτά γηραιότερος) και θα περιλαμβάνει 15 δεκάλεπτα φιλμάκια, δοκιμιακά σχόλια πάνω στο πέρασμα του χρόνου, σκηνοθετημένα από διάσημους δημιουργούς. Μεταξύ αυτών οι Τσεν Καϊγκέ (επεισόδιο "100 Flowers Hidden Deep"), Βίκτορ Ερίθε (επεισόδιο "Lifeline"), Βέρνερ Χέρτζοκ (επεισόδιο "Ten Thousand Years Older"), ο JJ (επεισόδιο "Int. Trailer Night"), Άκι Καουρισμάκι (επεισόδιο "Dogs Have No Hell"), Σπάικ Λη (επεισόδιο "We Wuz Robbed"), Βιμ Βέντερς (επεισόδιο "Twelve Miles to Trona"), Κρις Μάρκερ, Νίκολας Ρεγκ, Μπερνάρντο Μπερτολούτσι κ.α. Η ολοκλήρωση του εγχειρήματος τοποθετείται την ερχόμενη άνοιξη και θα τους κινηματογράφους, στην τηλεόραση, αλλά και στο διαδίκτυο.\nΣυνοψίζοντας, αξίζει ν' αναφέρουμε τα βασικά χαρακτηριστικά που διαπερνούν όλο του το έργο. Καταρχήν, η σχέση του με τη μουσική είναι δεδικασμένη. Εξάλλου "είναι το καλύτερο γιατρικό δια πάσαν νόσον" λέει και δείχνει πόσο την εκτιμά. Η Εύα του "Πέρα απ' τον παράδεισο" είναι φαν του Screamin' Jay Hawkins, ενώ ο αμερικάνος ξάδερφός της τον βρίσκει ανυπόφορο. Η "Παγίδα του νόμου" διαθέτει ένα αβάντ-τζαζ φευγάτο σάουντρακ, έναν απελπισμένο τροβαδούρο Τομ Γουέητς κι ένα ραπ της φυλακής με πρωτοψάλτη τον Μπενίνι και κορωνίδα το "I scream, you scream, we all scream for ice-cream". Στο "Mystery Train" εκτός από το φάντασμα του Έλβις και τα περίφημα Sun Studios, βλέπουμε κι έναν απρόβλεπτο ρεσεψιονίστ Screamin' Jay. Οι μουσικές του Τομ Γουέητς κυριαρχούν και απογειώνουν την "Νύχτα στον κόσμο". Ο "Νεκρός" ξαναζωντανεύει τον παππού Νηλ Γιανγκ. Ο RZA χιπ-χοπάρει καταλυτικά και δένει απόλυτα με τα τσιτάτα του Φόρεστ Γουίτακερ από το βιβλίο των σαμουράι στο "Ghost Dog". Όσο για το αφιερωματικό "Year of the Horse" (1997) τα σχόλια περιττεύουν.\nΠολύ ενδιαφέρον στοιχείο είναι επίσης η προσπάθειά του να βλέπει την Αμερική με τα μάτια ενός ξένου. Μια επισκέπτρια από την Ουγγαρία (Ezster Balint) στο "Πέρα απ' τον παράδεισο". Ένας ιταλός μπατιροτουρίστας (Μπενίνι) "Στην παγίδα του νόμου". Δυο νεαροί πλάνητες γιαπωνέζοι - προσκυνητές στην Graceland, αναζητώντας το φάντασμα του Πρίσλεϊ στο "Mystery train". Ένας ινδιάνος ονόματι Κανένας, ξένος στην ίδια του την χώρα, στον "Νεκρό" και στο "Ghost Dog". Ένας αλλοδαπός ταξιτζής στη Νέα Υόρκη (Άρμιν Μίλερ Σταλ), που δεν ξέρει ούτε να οδηγεί ούτε να μιλάει αγγλικά, χαμένος σε "Μια νύχτα στον κόσμο". Ένας απίθανος γάλλος ιδιοκτήτης καντίνας (Isaach De Bankole), που δεν καταλαβαίνει αγγλικά αλλά καταλαβαίνει τα πάντα, στο "Ghost Dog". Και μια γαλλίδα ηθοποιός (Κλοέ Σεβινιί) στο διάλειμμα του γυρίσματος ενός άγνωστου σε μας έργου μέσα στο τροχόσπιτό της, στο επεισόδιο "Int. Trailer Night" (Ten Minutes Older: The Trumpet, 2002).\nΆλλο ενδιαφέρον σημείο είναι η νύχτα, που αποτελεί βασικό μανδύα δράσης αρκετών ταινιών του. Όπως επίσης και η σατιρική του διάθεση απέναντι στα πράγματα αλλά και το καυστικό του χιούμορ. Όλα τα παραπάνω είναι απαραίτητα κριτήρια όποτε αποφασίζει να κάνει κάποιο μικρό ρόλο στις ταινίες άλλων. Ενδεικτικά θα σταθώ και θα σας προτείνω: "Straight to Hell" (Κατευθείαν στην κόλαση, 1987) του Άλεξ Κοξ, "Leningrad Cowboys go America" (1989) του Άκι Καουρισμάκι, "In the Soup" (Δυο μες στη σούπα, 1992) του Αλεξάντερ Ρόκγουελ, "Tigrero: A Film that Was Never Made" (1993) του Αλεχάντρο Γιοντορόφσκι, "Iron Horsemen" (Σιδερένιοι καβαλάρηδες, 1994) του Ζιλ Σαρμάν, "Blue in the Face" (1995) των Πωλ Όστερ & Γουέην Γουάνγκ και "Sling Blade" (1996) του Μπίλυ Μπομπ Θόρντον.\n"Στην Ευρώπη αρέσουν οι ταινίες μου γιατί έχουν μια έντονη εντοπιότητα [όχι παραδοσιακή αλλά τζαρ-μουσική]. Στην Αμερική πάλι, μου λένε συνέχεια ότι φτιάχνω ταινίες σαν ευρωπαίος. Δεν μπορώ να βγάλω άκρη"... Τι σημασία έχει κι είναι τσιγγάνος; Αυτό που μετράει είναι αυτό που βλέπουμε. Κι αν πήρε λάθος δρόμο, αυτό σίγουρα είναι για το καλό μας.\nDel-Pictures ως σκηνοθέτης\nPermanent Vacation (Διακοπές διαρκείας, 1980/2) και σενάριο, μοντάζ\nThe New World (1982) μ.μ., προπομπός του Stranger Than Paradise\nStranger Than Paradise (Πιο πέρα απ' τον παράδεισο, 1984) και σενάριο, μοντάζ\nDown by Law (Στην παγίδα του νόμου, 1986) και σενάριο\nCoffee and Cigarettes (Καφές και τσιγάρα, 1986) μικρού μήκους, και σενάριο\nCoffee and Cigarettes II (Memphis Version, 1988) μικρού μήκους, και σενάριο\nMystery Train (1989) και σενάριο\nNight on Earth (Μια νύχτα στον κόσμο, 1991) και σενάριο, παραγωγή\nCoffee and Cigarettes III (Somewhere in California, 1993) μικρού μήκους\nDead Man (Ο νεκρός, 1995) και σενάριο\nYear of the Horse (1997) ροκιμαντέρ, και σενάριο\nGhost Dog: The Way of the Samurai (Ο τρόπος του σαμουράι, 1999) και σενάριο\nTen Minutes Older: The Trumpet (επεισόδιο "Int. Trailer Night", 2002) και σενάριο\nDel-Video-clips (παρότι είναι ιδιαίτερα σκεπτικός με την ιδέα)\nTalking Heads: The Lady Don't Mind (1985) κάποια πλάνα\nBig Audio Dynamite: Sightsee MC! (1987)\nTom Waits: It's Alright with Me (1990)\nNeil Young: Dead Man Theme (1995)\nNeil Young: Big Time (1996)\nDel-Όλα-τ'άλλα-teens (ουκ ολίγα)\nLightning Over Water (1980) βοηθός παραγωγής\nUnderground U.S.A. (1980) ηχοληψία\nYou Are Not I (1981) σενάριο (ομού με την Sara Driver), φωτογραφία, παραγωγή\nFraulein Berlin (1982) είναι ο εαυτός του\nDer Stand der Dinge (Η κατάσταση των πραγμάτων, 1982) συμπληρωματική μουσική\nBurroughs (1983) ηχοληψία\nAmerican Autobahn (1984) ερμηνεία\nSleepwalk (1986) κάμεραμαν\nRunning Out of Luck (1987) πέρασμα\nCandy Mountain (1987) ερμηνεία\nStraight to Hell (Κατευθείαν στην κόλαση, 1987) ερμηνεία\nHelsinki Napoli All Night Long (1987/88) ερμηνεία\nLeningrad Cowboys go America (1989) ερμηνεία\nThe Golden Boat (1990) ερμηνεία\n"Fishing with John" (1991) ψαρεύει με τον Λιούρι\nIn the Soup (Δυο μες στη σούπα, 1992) ερμηνεία\nTigrero: A Film that Was Never Made (1993) εμφάνιση\nWhen Pigs Fly (1993) εκτελεστής παραγωγής\nIron Horsemen (1994) ερμηνεία\nBlue in the Face (1995) ερμηνεία\n"American Cinema" (1995) τηλεοπτική εμφάνιση\nCannes Man (1996) εμφάνιση\nSling Blade (1996) ερμηνεία\nThe Typewriter, the Rifle & the Movie Camera (1996) ο εαυτός του\nR.I.P., Rest in Pieces (1997) συνεντευξιαζόμενος\nPop Odyssee 2 - House of the Rising Punk (1998) ο τηλεοπτικός εαυτός του\nDivine Trash (1998) συνεντευξιαζόμενος\nFilm-Fest DVD: Issue 3 - Toronto (2000) συνεντευξιαζόμενος\nScreamin' Jay Hawkins - Ι put a spell on me (2001) μιλάει για τον Jay\n?Quien es Alejandro Chomski? (2002) συνεντευξιαζόμενος\nΥΓ1: "Η κινηματογραφική μου εξέλιξη στη σχολή ξεκίνησε όταν ο πρώην συμφοιτητής μου Τζιμ Τζάρμους, λείποντας ήδη έναν χρόνο απ' το πανεπιστήμιο, παρουσίασε το 'Πέρα απ' τον παράδεισο'. Ήταν κάποιος που τον ήξερα καλά, που ήμασταν στην ίδια σχολή, και ξαφνικά έκανε επιτυχία. Ήμουν βοηθός στην αποθήκη υλικού της σχολής και τούχα δώσει κάποιον εξοπλισμό, και τώρα πια ήταν διεθνώς γνωστός. Τότε κατάλαβα πως έχω κι εγώ τις δυνάμεις. Του χρωστάω πολλά. Μου έδειξε ότι κάθε φοιτητής του πανεπιστημίου της Νέας Υόρκης θα μπορούσε να κάνει κάτι ανάλογο". Δηλώσεις του Σπάικ Λη στο περιοδικό MovieMaker.\nΥΓ2: Ο Τριανταφυλλίδης επηρεάστηκε εμφανώς από το "Mystery Train", κυρίως στο παταγωδώς αποτυχημένο "Ράδιο Μόσχα" (1995), όπου επιχειρεί ένα ελληνοπρεπές ξεπατίκωμα των χαρακτήρων αλλά χάνει τον αγώνα με νοκ-άουτ. Είναι διαρκώς οφσάιντ και εκτός θέματος, προσπαθώντας να δικιολογηθεί με ψευδο-καλτ άλλοθι, χωρίς να πείθει ούτε τον εαυτό του.\nΥΓ3: "Η αμερικάνικη κουλτούρα αποτελείται από ανεμομαζέματα άλλων πολιτισμών. Μια ταινία που αναφέρεται στην χώρα μου, πρέπει λογικά ν' αφήνει ανοιχτή τουλάχιστον μια ξενόφερτη επίδραση, διότι οι δικές μας προοπτικές είναι μια συλλογή από μεταμοσχευμένες επιρροές".\nΥΓ4: Όσοι μπορέσετε να βρείτε το γιαπωνέζικο σάουντρακ του "Ghost Dog" θ' ακούσετε όλες τις μουσικές του RZA. Μπορείτε επίσης να τις βρείτε ως ξεχωριστό κομμάτι στο DVD της ταινίας.\nΔέστε κι εδώ (αν θέτε)\nDead man talking, μια ενδιαφέρουσα συνέντευξη\nΕπίσημα πια, 10 λεπτά γηραιότερος\nΟ σαμουράι στην Πολωνία


TasteS: Σαλάτα με μαυρομάτικα, μυρωδικά και κατίκι\nΜερίδες 4, Προετοιμασία 60΄, Μαγείρεμα 35΄- 40΄\nΣαλάτα: Σε μια κατσαρόλα βάζουμε τα μαυρομάτικα, τα σκεπάζουμε με κρύο νερό και τα βράζουμε για 3 - 4 λεπτά (από τη στιγμή που θα αρχίσει να κοχλάζει το νερό). Τα στραγγίζουμε, πετάμε το νερό και τα ξαναβάζουμε στην άδεια κατσαρόλα. Τα καλύπτουμε ξανά με άφθονο κρύο νερό και τα αφήνουμε να πάρουν μια βράση, σε δυνατή φωτιά. Χαμηλώνουμε τη θερμοκρασία, μισοσκεπάζουμε την κατσαρόλα και σιγοβράζουμε για περίπου 30 - 35 λεπτά, ώσπου να μαλακώσουν αλλά να μη διαλύονται. Μόλις γίνουν, τα στραγγίζουμε, τα βάζουμε σε ένα τρυπητό και τα ξεπλένουμε με κρύο νερό, για να σταματήσει ο βρασμός και να κρυώσουν. Τα στραγγίζουμε και τα βάζουμε σε ένα μεγάλο μπολ. Προσθέτουμε τα φρέσκα κρεμμυδάκια, το μαϊντανό, τα μυρώνια, το δυόσμο, την πιπεριά, αλατοπιπερώνουμε και ανακατεύουμε.\nPosted by Giorgos Ster στις 11:05 π.μ.\nΕτικέτες κατίκι, Μαυρομάτικα, Όσπρια, σαλάτα, σαλάτες, Συνταγές, φασόλια


PC NEA: Kaspersky Lab:Ψηφιακοί εγκληματίες εκμεταλλεύονται υπηρεσίες cloud\nKaspersky Lab:Ψηφιακοί εγκληματίες εκμεταλλεύονται υπηρεσίες cloud\nΓια παράδειγμα, πολλοί χρήστες ακολουθούν διάφορες συμβουλές και αποθηκεύουν σκαναρισμένα αντίγραφα του διαβατηρίου τους και άλλων προσωπικών εγγράφων στο cloud, παρότι μερικές φορές τα τρωτά σημεία μιας υπηρεσίας θέτουν σε κίνδυνο την ασφάλεια των προσωπικών τους δεδομένων. Την ίδια στιγμή, η χρήση των cloud τεχνολογιών για σκοπούς που διαφέρουν από εκείνους για τους οποίους έχουν σχεδιαστεί αρχικά, μπορεί να προκαλέσει ακόμα μεγαλύτερες ζημιές.\nΓια παράδειγμα, είναι εύκολο να βρει κανείς οδηγίες για κατόχους ηλεκτρονικών υπολογιστών που θέλουν να χρησιμοποιήσουν τις υπηρεσίες αυτές για τον απομακρυσμένο έλεγχο και την παρακολούθηση των συσκευών τους, για τον έλεγχο των αρχείων που «κατεβάζουν» μέσω torrent κλπ. Ακολουθώντας τις συστάσεις αυτές, οι χρήστες δημιουργούν εν αγνοία τους διάφορα κενά ασφάλειας, τα οποία μπορεί να εκμεταλλευτούν εύκολα οι ψηφιακοί εγκληματίες, ιδιαίτερα σε περιπτώσεις στοχευμένων επιθέσεων.\nΟι ειδικοί της Kaspersky Lab προειδοποιούν τις επιχειρήσεις ότι τα εταιρικά δίκτυα διατρέχουν τον κίνδυνο να «μολυνθούν» μέσω υπηρεσιών cloud. Για παράδειγμα, οι ψηφιακοί εγκληματίες μπορούν να αποκτήσουν τον έλεγχο του φορητού υπολογιστή ενός εργαζόμενου μέσω ενός Dropbox client που βρίσκεται εγκατεστημένος σε αυτόν. Κάτι τέτοιο θα μπορούσε να συμβεί όταν ο εργαζόμενος βρίσκεται εκτός γραφείου.\nΑν «μολυσμένα» έγγραφα τοποθετηθούν σε φακέλους στο cloud, το Dropbox θα τα αντιγράψει αυτόματα σε όλες τις συσκευές που συνδέονται στο εταιρικό δίκτυο και «τρέχουν» την ίδια υπηρεσία. Το Dropbox δεν είναι η μοναδική υπηρεσία στην οποία θα μπορούσε να συμβεί αυτό, καθώς όλες οι δημοφιλείς εφαρμογές cloud αποθήκευσης, συμπεριλαμβανομένων των Onedrive (ή Skydrive), Google Drive, Yandex Disk κ.α., διαθέτουν αυτόματες λειτουργίες συγχρονισμού.\n«Μια προσεκτική ανάλυση των στατιστικών στοιχείων έδειξε ότι ο κίνδυνος «μόλυνσης» των εταιρικών δικτύων μέσω cloud αποθήκευσης είναι σήμερα σχετικά μικρός. Τον τελευταίο χρόνο, μόλις 1 στους 1000 εταιρικούς χρήστες αντιμετώπισε τον κίνδυνο «μόλυνσης» του υπολογιστή του. Ωστόσο, θα πρέπει να λάβουμε υπόψη ότι – σε ορισμένες περιπτώσεις – ακόμη και ένας «μολυσμένος» υπολογιστής αρκεί για να δημιουργήσει μαζικό πρόβλημα σε ολόκληρο το δίκτυο και να προκληθούν σημαντικές ζημιές.


Παπαδημούλης: Η εισήγηση για επιστροφή του πρώτου 1 δισ. ευρώ από το Eurogroup, κονιορτοποιεί την καταστροφολογία της ΝΔ - CircoGreco\n23 min. ago-Οι γάτες ευάλωτες στον κορωνοϊό\nΠαπαδημούλης: Η εισήγηση για επιστροφή του πρώτου 1 δισ. ευρώ από το Eurogroup, κονιορτοποιεί την καταστροφολογία της ΝΔ\n«Η εισήγηση για επιστροφή του πρώτου 1 δισ. ευρώ από το Eurogroup, υλοποιεί άλλο ένα βήμα για την ελάφρυνση του δημόσιου χρέους. Πιστοποιεί την πρόοδο της οικονομίας. Διευκολύνει την εξόφληση του ακριβού δανείου από ΔΝΤ. Κονιορτοποιεί την καταστροφολογία της ΝΔ», σημειώνει σε ανάρτησή του στον προσωπικό του λογαριασμό στο twitter ο αντιπρόεδρος του Ευρωπαϊκού Κοινοβουλίου και επικεφαλής της ευρωομάδας του ΣΥΡΙΖΑ, Δημήτρης Παπαδημούλης.\nΗ εισήγηση για επιστροφή του πρώτου 1 δις€ από το Eurogroup, υλοποιεί άλλο ένα βήμα για την ελάφρυνση του δημόσιου χρέους. Πιστοποιεί την πρόοδο της οικονομίας. Διευκολύνει την εξόφληση του ακριβού δανείου από ΔΝΤ. Κονιορτοποιεί την καταστροφολογία της ΝΔ:https://t.co/eKQNr8Nfu0\n— Dim. Papadimoulis (@papadimoulis) April 5, 2019\nTags: Eurogroup ΝΔ Παπαδημούλης ΣΥΡΙΖΑ\nΣΥΡΙΖΑ: Ακροδεξιά αθλιότητα του κ. Γεωργιάδη να υπερασπίζεται την καθηγήτρια της σχολής του\nΥπ. Εργασίας: Η ανοχή στην εργοδοτική παραβατικότητα βρίσκεται στον πυρήνα της πολιτικής της ΝΔ\nΡήγας: Εθνικά επιζήμια η στάση Μητσοτάκη και της ΝΔ συνολικά


18/11 14:37 gerodimos\nΜάλλον δεν θα χρωστάει κανείς σας.\nΜου φαίνεται άτυχη η επιλογή του τραγουδιού.\n18/11 15:56 Λουκρητια\nΠλακα κανεις?Ολοι μαζι χρωσταμε και μαλιστα χοντρα!Θελεις αποδειξη?Οριστε:\nΚύκλωμα λαθραίων συντάξεων σε Βουλγάρες\nΕργάζονταν ένα έτος, δήλωναν ψευδή μόνιμη κατοικία και λάμβαναν 500 ευρώ τον μήνα με το αζημίωτο για όσους τις έφερναν\nΡΕΠΟΡΤΑΖ Ν. ΧΑΣΑΠΟΠΟΥΛΟΣ | Πέμπτη 18 Νοεμβρίου 2010\nΤα κενά του ελληνικού ασφαλιστικού συστήματος εκμεταλλεύθηκαν περί τις 650 Βουλγάρες και περί τους 20 Βούλγαρους για να εισπράττουν παρανόμως, από το Ελληνικό Δημόσιο συντάξεις ύψους ως και 500 ευρώ τον μήνα! «Πρόκειται για καραμπινάτη κομπίνα που γινόταν για χρόνια εις βάρος του ασφαλιστικού μας συστήματος και των ασφαλισμένων» δήλωσε στο «Βήμα» ο υπουργός αναπληρωτής Εργασίας και Κοινωνικής Ασφάλισης κ. Γ. Κουτρουμάνης, ο οποίος αποκάλυψε ότι «η καλοστημένη αυτή απάτη ήδη απασχολεί δύο κράτη, την Ελλάδα και τη Βουλγαρία».\nΟπως πληροφορείται «Το Βήμα», οι ελληνικές αρχές ασφαλείας έχουν εντοπίσει γραφεία τα οποία προσέφεραν εργασία με το αζημίωτο σε Βουλγάρες στην Αθήνα και στη Θεσσαλονίκη. Βασική προϋπόθεση για να τις φέρουν στη χώρα μας είναι οι Βουλγάρες να βρίσκονται κοντά στη σύνταξη, να έχουν δηλαδή ηλικία 53-54 ετών. Μόλις έρχονταν στην Ελλάδα, τις προωθούσαν σε διάφορες εργασίες, κυρίως ως καθαρίστριες σε ξενοδοχεία ή σε εστιατόρια ή σε ιδιωτικές επιχειρήσεις, τους δήλωναν ψευδή μόνιμη διεύθυνση στην πόλη όπου εργάζονταν, τους κολλούσαν και πλαστά ένσημα (βρέθηκε και κύκλωμα που πωλούσε σε κάθε ενδιαφερόμενο πλαστά ή ακόμη και νόμιμα ένσημα) και εν συνεχεία, αφού συμπλήρωναν έναν χρόνο στη χώρα μας, τις επαναπροωθούσαν στη Βουλγαρία. Για κάθε Βουλγάρα που έφερναν στη χώρα μας, τα γραφεία αυτά έπαιρναν απ΄ αυτή προμήθεια που έφθανε ως και το 10% του μισθού που ελάμβανε από την εργασία στη χώρα μας. Μόλις οι Βουλγάρες συμπλήρωναν το 55ο έτος της ηλικίας τους έχοντας παράλληλα 14 χρόνια εργασίας στη Βουλγαρία (όπως προβλέπει η βουλγαρική νομοθεσία) διεκδικούσαν από το ΙΚΑ σύνταξη ύψους 500 ευρώ, μόνο και μόνο επειδή εργάστηκαν για έναν χρόνο στη χώρα μας και εμφαν\n18/11 15:58 Λουκρητια\nκαι εμφανίζονταν ότι είχαν μόνιμη κατοικία στην Ελλάδα.\nΤο θέμα της μόνιμης κατοικίας έπαιζε σημαντικό ρόλο, αφού αν εργάζονταν έναν χρόνο στη χώρα μας χωρίς να έχουν δηλώσει μόνιμη κατοικία στην Ελλάδα, τότε δικαιούνταν σύνταξη μόλις 15 ευρώ (μόνο για περίθαλψη)!\nΑπό τα ως τώρα στοιχεία που διαθέτουν οι αρμόδιες υπηρεσίες του υπουργείου Εργασίας η ζημιά που προκαλείται στο ΙΚΑ αλλά και σε άλλους ασφαλιστικούς οργανισμούς υπολογίζεται ότι ξεπερνά τα 3,5 εκατ. ευρώ τον χρόνο. Στενή συνεργασία για την εξάρθρωση του κυκλώματος έχουν ήδη ο κ. Κουτρουμάνης με τον βούλγαρο ομόλογό του, οι οποίοι μάλιστα υπογράφουν διμερή συμφωνία για έλεγχο στην ανασφάλιστη εργασία και στην ανταλλαγή πληροφοριών.\nΤο ανακάλυψαν τυχαία\nΤ ο κύκλωμα που σήμερα απασχολεί τις κυβερνήσεις Αθήνας και Σόφιας, αλλά και την... τρόικα (που έχει λάβει γνώση της απάτης), αποκαλύφθηκε τυχαίως όταν ένας ελεγκτής του ΙΚΑ στη Θεσσαλονίκη ζήτησε κάποιες διευκρινίσεις από μια βουλγάρα ασφαλισμένη φαινομενικά νόμιμα στο ΙΚΑ. Η Βουλγάρα, «αν και είχε δηλώσει μόνιμη κατοικία στην πόλη μας», αναφέρει ο ελεγκτής, «δεν εμφανίστηκε. Κάθησα και έψαξα το θέμα και διεπίστωσα ότι στη διεύθυνση που έδωσε ως μόνιμη κατοικία στη Θεσσαλονίκη, όχι μόνο δεν υπήρχε, αλλά την ίδια διεύθυνση δήλωσαν ταυτόχρονα και άλλες 45 Βουλγάρες».\nΡε παιδια,κι αυτα τα μ@μησιατικα ΕΜΕΙΣ θα τα ξεχρεωσουμε?\n18/11 16:18 BMichael\nΦολα στις βουλγαρες που και ασχημες ειναι και κοντες και χοντρες και με κυτταριτιδα ακι δεν ειναι ουτε καν ξανθιες.\n18/11 18:02 gerodimos\nΚαλώς τον Μιχάλη τον τσαχπινογαργαλιάρη.\n18/11 19:32 michail07\nκαλως τον αρχοντα με την ΒΜ(W).\nΡιξε μια γκουρουδια για την συνεχεια τωρα.\n18/11 19:45 michail07\n18/11 19:46 michail07\nΚοσμα ριξτο στο καφενε για δημοσια διαβουλευση\n18/11 21:55 Λουκρητια\n18/11 22:07 spartakos\nΤι μας θύμισες Λουκρητία!\nΤο θρυλικό 1999...\nΠοιος περίμενε 10 χρόνια μετά ότι θα μας... άλλαζαν τα πετρέλαια!\n΄Έχω και ένα καλό βιντεάκι:


Keeping Mum (2005) - GATONI-TV.PRO\nΗ οικογένεια Γκούντφέλοους ζει στην μικρή, ειδυλλιακή επαρχιακή πόλη της Αγγλίας, Λιτλ Γουάλοπ. Ο Γουόλτερ Γκούντφέλοους είναι ιερέας, τόσο προσηλωμένος στο να γράφει λόγους για το ποίμνιό του που δεν ασχολείται με τα συζυγικά του… καθήκοντα. Αυτό πολύ δυσαρεστεί την όμορφη σύζυγό του, Γκλόρια, η οποία προσπαθεί να βρει διέξοδο. Και την… βρίσκει στο πρόσωπο του γοητευτικού δασκάλου του γκολφ, Λανς. Ο Λανς υπόσχεται στην Γκλόρια ταξίδια στο Μεξικό, όταν αυτό που θέλει περισσότερο είναι να… κοιμηθεί με την κόρη της, Χόλι. Την οικογένεια Γκούντφέλοους συμπληρώνει ο ντροπαλός αδελφός της Χόλι, ο Πίτι… Τα πράγματα θα αλλάξουν όταν καταφτάνει στο σπίτι ως οικιακή βοηθός η γηραιά κυρία Γκρέις. Χάρη σ’ αυτήν, οι δυστυχίες της Γκλόρια αρχίζουν να εξαφανίζονται. Όμως, η Γκρέις κρύβει ένα σκοτεινό μυστικό. Πολύ σκοτεινό…\nΣενάριο: Richard Russo, Niall Johnson